open-index/open-wikipedia-markdown huggingface dataset:
జమీన్ రైతు

**జమీన్ రైతు** తెలుగు వారపత్రిక, నెల్లూరు నుండి వెలువడుతోంది. 1930 లో నెల్లూరు వెంకట్రామానాయుడు చేతులమీదుగా ప్రారంభమైన ఈ పత్రిక మొదట **జమీందారీ రైతు** అనే పేరుతో వెలువడేది. కాలక్రమేణా **జమీన్ రైతు**గా మారింది. రైతుల పక్షమున వారి హక్కులకై జమీందారులతో సంప్రతించి, వాదించి, అవసరమైనప్పుడు ఆందోళన చేసి పేదరైతు ఆర్థిక స్థితిని బాగుచేయడం ముఖ్యోద్దేశంగా ఈ పత్రిక ప్రారంభమైంది. నెల్లూరు వెంకట్రామానాయుడు సంపాదకుడిగా 1950 వరకు ఉన్నాడు. తరువాత నెల్లూరు శ్రీరామమూర్తి ఈ పత్రికకు సంపాదకత్వం వహించాడు. 2024 ఏప్రిల్ నాటికి నెల్లూరు డోలేంద్ర ప్రసాద్ సంపాదకుడిగా ఉన్నాడు.

ఈ పత్రికలో ఆత్రేయ, రావూరి భరద్వాజ, బంగోరె మొదలైన వారు పనిచేశారు. రైతుల సంక్షేమానికి ఉద్దేశించిన పత్రిక అయినా ఈ పత్రిక రాజకీయ, సామాజిక వార్తలకు కూడా ప్రాధాన్యతనిచ్చింది. కథలు, పద్యాలు, కవితలు, వ్యాసాలు, ధారావాహిక నవలలను కూడా ప్రకటించింది. పాత పత్రికలను అంతర్జాలంలో అందుబాటులో వుంచిన పత్రికలలో అత్యధిక కాలం నుంచి (1930 మార్చినుండి ) వున్న పత్రిక ఇదే.

## చరిత్ర
1928 లో నెల్లూరు వెంకట్రామానాయుడు చేతులమీదుగా ప్రారంభమైన ఈ పత్రిక మొదట **జమీందారీ రైతు** అనే పేరుతో వెలువడేది. కాలక్రమేణా **జమీన్ రైతు**గా మారింది.  రైతుల పక్షమున వారి హక్కులకై జమీందారులతో సంప్రతించి, వాదించి, అవసరమైనప్పుడు ఆందోళన చేసి పేదరైతు ఆర్థిక స్థితిని బాగుచేయడం ముఖ్యోద్దేశంగా ఈ పత్రిక ప్రారంభమైంది. ఉప్పు సత్యాగ్రహ సమయంలో నెల్లూరు జిల్లాలో ఉద్యమ ప్రస్థానాన్ని ఈ పత్రిక ప్రచురించింది.

రెండవ ప్రపంచ యుద్ధంలో బ్రిటిషు వారికి వ్యతిరేకంగా రాస్తోందనే కారణంతో బ్రిటిషు ప్రభుత్వం 1941 ఫిబ్రవరి 15 -17 తేదీల్లో మూడు రోజుల పాటు పత్రిక వ్యవస్థాపకుడైన వెంకట్రామానాయుడు, సంపాదకుడు చుండి జగన్నాథంల ఇళ్ళూ, ఆఫీసులలో సోదాలు జరిపింది. అప్పటి ప్రభుత్వ ఒత్తిడుల కారణంగా 1942 సెప్టెంబరు 1 నుండి పత్రిక ప్రచురణను నిలిపివేసారు. తిరిగి 1942 డిసెంబరులో ప్రచురణ మొదలైంది.

1993 నాటికి అది కాంగ్రెసు అనుకూల పత్రికగా ముద్రపడింది. ఎన్.టి.రామారావు ముఖ్యమంత్రిగా ఉన్నపుడు పత్రిక అతన్ని వ్యంగ్యంగా వెటకారం చేసేది.2019 లో నెల్లూరు గ్రామీణ ఎమ్మెల్యే కోటంరెడ్డి శ్రీధరరెడ్డిపై విమర్శిస్తు రాసినందుకు ఎడిటరు డోలేంద్ర ప్రసాద్‌పై ఎమ్మెల్యే అనుచరులు దాడి చేసారు. ఇలాంటి దాడుల పైన, దానిపై ప్రభుత్వం చర్యలేమీ తీసుకోకపోవడం పైన, "వాస్తవాలను వక్రీకరించి వార్తలు రాసిన" పత్రికలపై ప్రభుత్వం చర్య తీసుకోవచ్చంటూ ప్రభుత్వం చేసిన చట్టం పైన డోలేంద్ర ప్రసాద్ ఆందోళన తెలిపాడు.

## రచయితలు
ఈ పత్రికలో బెజవాడ గోపాలరెడ్డి, రాయప్రోలు సుబ్బారావు, ఆత్రేయ, ఎన్.జి.రంగా, కళా వెంకట్రావు, కె.సభా, దువ్వూరి రామిరెడ్డి, గుర్రం జాషువా, స్థానం నరసింహారావు, చంద్రశేఖర కణ్వశ్రీ, చుండి జగన్నాథం, వెంపటి సత్యం, నాదెళ్ల రామకృష్ణశాస్త్రి, మరుపూరు కోదండరామిరెడ్డి,ఉండేల మాలకొండారెడ్డి, ఎస్.వి.భుజంగరాయశర్మ,  వల్లభనేని కాశీవిశ్వనాథం, పురిజాల వెంకటప్పారావు, నారిశెట్టి ఇన్నయ్య అక్కిరాజు రమాపతిరావు తదితరుల రచనలు ప్రచురించబడ్డాయి.

## శీర్షికలు

* కథాతరంగం
* పినాకినీతీరం
* మేము-మీరు
* జనవాణి
* నెల్లూరు ముచ్చట్లు
* శివారెడ్డి పద్యాలు
* పంచాంగం
* ఊరూ పేరు
* చిత్రసమీక్ష
* రైతులోకం
* పుస్తకసమీక్ష
* ఇదీ సంగతి
* హైదరాబాదు లేఖ
* ఉన్నమాట
* ఈ వారం...
* సభలు - సమావేశాలు
* మాటకచేరి
* లోకవృత్తం
* కూనిరాగాలు
* లోకాభిరామాయణం మొదలైనవి

## మూలాలు

## బయటి లింకులు
* ప్రెస్ అకాడెమీ ఆర్కీవ్స్‌లో జమీన్‌రైతు ప్రతులు 
* డిజిటల్ లైబ్రరీ ఆఫ్ ఇండియాలో జమీన్ రైతు 1949 ఉగాది ప్రత్యేక సంచిక

వర్గం:తెలుగు వారపత్రికలు
వర్గం:తెలుగు వార్తాపత్రికలు
వర్గం:1930 స్థాపితాలు
వర్గం:20 వ శతాబ్దపు తెలుగు పత్రికలు
వర్గం:21 వ శతాబ్దపు తెలుగు పత్రికలు
కంప్యూటర్ ఇంజనీరింగ్

**కంప్యూటర్ ఇంజనీరింగ్** అనేది కంప్యూటర్ హార్డ్‌వేర్, సాఫ్ట్‌వేర్‌ల అభివృద్ధికి అవసరమైన ఎలక్ట్రికల్ ఇంజనీరింగ్, కంప్యూటర్ సైన్స్‌ల యొక్క అనేక రంగాలను అనుసంధానించే ఒక విభాగం. కంప్యూటర్ ఇంజనీర్లు సాధారణంగా సాఫ్ట్‌వేర్ ఇంజనీరింగ్ లేదా ఎలక్ట్రానిక్ ఇంజనీరింగ్ కు సమన్వయంగా బదులుగా మాత్రమే ఎలక్ట్రానిక్ ఇంజనీరింగ్ (లేదా ఎలక్ట్రికల్ ఇంజనీరింగ్), సాఫ్ట్‌వేర్ డిజైన్, హార్డ్‌వేర్-సాఫ్ట్‌వేర్ లో శిక్షణ కలిగి ఉంటారు. కంప్యూటర్ ఇంజనీర్లు సర్క్యూట్ డిజైన్ కు వ్యక్తిగత మైక్రోప్రాసెసర్లు, వ్యక్తిగత కంప్యూటర్లు, సూపర్ కంప్యూటర్ల యొక్క రూపకల్పన నుండి కంప్యూటింగ్ యొక్క అనేక హార్డ్‌వేర్, సాఫ్ట్‌వేర్అంశాలలో పాల్గొంటారు. ఇంజనీరింగ్ యొక్క ఈ రంగం కంప్యూటర్ వ్యవస్థలు తమకుతాము ఎలా పనిచేస్తున్నాయో అని దృష్టి పెట్టడం మాత్రమే కాక, విస్తృత వ్యవస్థలోనికి వాటిని ఎలా దగ్గరచేయాలో అని కూడా దృష్టిని సారిస్తుంది.
## మూలాలు

వర్గం:కంప్యూటరు శాస్త్రం
వర్గం:కంప్యూటర్ ఇంజనీరింగ్
రక్తం తాగే రాక్షసబల్లి

**రక్తం తాగే రాక్షసబల్లి ** లేదా  **రక్త రాకాసిబల్లి ** లేదా **రక్తం తాగే రాకాసి బల్లి **  లేదా  **ధీఫ్ ఆఫ్ టచీరా ** ఒక రకమైన రాక్షస బల్లి. దీని అవశేశాలను శాస్త్రవేత్తలు వెనిజులా లో కనుగొన్నారు. 
## విశేషాలు
*దీనిపై చేసిన పరిశోధనలో శాస్త్రజ్ఞులకు ఎన్నో ఆసక్తికరమైన సంగతులు తెలిశాయి. ఆరు అడుగుల ఆరు అంగుళాల పొడవు ఉండే ఈ డైనో చిన్న చిన్న జీవుల్ని చంపి వాటి రక్తాన్ని జుర్రుకునేదిట.
*వెనిజులాలో బయటపడ్డ మొదటి మాంసాహారి డైనోసార్ ఇదే. శాస్త్రీయ నామం 'టచీరాప్టర్ అడ్మిరబిలిస్'. ఇది కనిపించిన టచీరా ప్రాంతం మీదుగా పేరు పెట్టారు.
*ఈ డైనో దొరికిన ప్రాంతంలోని రాళ్లను, పరిసరాల్ని రేడియోమెట్రిక్ డేటింగ్ పరిజ్ఞానంతో పరిశీలించి పుట్టుపూర్వోత్తరాలు కనుగొన్నారు. ఈ రక్త రాకాసి బల్లి దాదాపు 200 మిలియన్ సంవత్సరాల క్రితం భూమిపై తిరిగాడింది. అంటే 20 కోట్ల ఏళ్ల క్రితమన్నమాట. ఎక్కువగా డైనోలు బతికింది ఈ కాలంలోనే. అదే జురాసిక్ కాలం.
*దీని శిలాజాలు ఇతర డైనో జాతుల గురించి అధ్యయనానికి ఎంతో ఉపయోగపడతాయిట. ఒకేసారి ఎక్కువ మొత్తంలో దాదాపు 84 శాతం వరకు అంతరించిపోయిన డైనో జాతుల తర్వాత ప్రపంచవ్యాప్తంగా మాంసాహార డైనోసార్ జాతులు ఎలా విస్తరించాయనే వంటి విషయాలు తెలుస్తాయి. అంతేకాదు ఇది ఆనాటి డైనోలతో పాటు కొత్త జాతి డైనోలకు, జన్యువులకు ప్రాతినిధ్యం వహించేలా ఉందిట.
*ఎక్కువగా ఉష్ణమండల ప్రాంతాల్లో ఉండే ఇవి వాతావరణ పరిస్థితులు అనుకూలించకపోవడం, అగ్నిపర్వతాలు పేలడం, సముద్ర మట్టాలు పెరగడం వల్లే అంతరించిపోయాయని తేలింది.

## మూలాలు

వర్గం:డైనోసార్లు
పాలమూరు జిల్లా సాహితీ పరిశోధకులు

మహబూబ్ నగర్ జిల్లాలో కవులు, కళాకారులకే కాకుండా సాహితీ పరిశోధకులకు కూడా కొదువలేదు. ఈ జిల్లాలో ఎంతో మంది సాహితీ రంగంలో విస్తృత పరిశోధనలు చేశారు. ఎన్నో ప్రాచీన కావ్యాలలోని విశేషాలను వెలికితీశారు. జానపదుల జీవితం, సాహిత్యం మొదలగు అంశాలపైన కొందరు; గ్రామాలు, దేవాలయాలు, శాసనాలు, సంస్కృతి మొదలగు అనేక అంశాలపై పరిశోధనలు చేసి తమ అమూల్యమైన సిద్ధాంత గ్రంథాలను ఆవిష్కరించారు. వీరిలో ఆత్మసంతృప్తి కొరకు పరిశోధనలు చేసినవారు కొందరైతే, విశ్వవిద్యాలయాలలో ఎం.ఫిల్., పి.హెచ్.డి., పట్టాల కొరకు పరిశోధనలు చేసినవారు మరికొందరు. కపిలవాయి లింగమూర్తి, గడియారం రామకృష్ణశర్మ, నాగలింగ శివయోగి లాంటి వారు మొదటి కోవకు చెందినవారైతే, పాకాల యశోదారెడ్డి, ఎస్.వి.రామారావుమొదలగువారు రెండవ కోవకు చెందినవారు. విశ్వవిద్యాలయ పరిశోధకులలో అధికభాగం ఉస్మానియా విశ్వవిద్యాలయంలో డాక్టరేట్ పట్టా కొరకు చేసినవారే ఎక్కువగా ఉన్నారు.

*తెలుగు సాహిత్యంపై వివిధ విశ్వవిద్యాలయాలలో పరిశోధనలు చేసి, పట్టాలు పొందిన పాలమూరు జిల్లాకు చెందిన కొందరి వివరాలు...
## పరిశోధకులు-పరిశోధనాంశాలు

## మూలాలు
# మహబూబ్ నగర జిల్లా సర్వస్వం, సంపాదకులు:బి.ఎన్. శాస్త్రి, మూసి పబ్లికేషన్స్, హైదరాబాడ్,1993, పుట -835.
# పాలమూరు కవిత, సంపాదకులు: భీంపల్లి శ్రీకాంత్, పాలమూరు సాహితి, మహబూబ్ నగర్, 2004, పుట-157.
# కులపురాణం - గౌడపురాణం, రచన:గుడికాడి ఆంజనేయులు గౌడు
# గద్వాల సంస్థానం- తెలుగు సాహిత్య పోషణం, రచన: కట్టా వేంకటేశ్వరశర్మ
# శ్రీ వేపూరు హనుమద్దాసు కీర్తనలు - పరిశీలన, రచన: శ్రీవైష్ణవ వేణుగోపాల్, 2016

వర్గం:మహబూబ్ నగర్ జిల్లా పరిశోధకులు
వర్గం:తెలుగు సాహిత్య పరిశోధకులు
వర్గం:మహబూబ్ నగర్ జిల్లా కవులు
సెవెన్ సీస్ ఎక్స్‌ప్లోరర్

**సెవెన్ సీస్ ఎక్స్‌ప్లోరర్** అనేది ప్రపంచంలోనే అత్యంత ఖరీదైన, విలాసవంతమైన క్రూయిజ్ నౌక.  సెవెన్ సీస్ ఎక్స్‌ప్లోరర్ అనేది ఎక్స్‌ప్లోరర్-క్లాస్ క్రూయిజ్ షిప్, ఇది ప్రస్తుతం నార్వేజియన్ క్రూయిస్ లైన్ హోల్డింగ్స్ యొక్క అనుబంధ సంస్థ అయిన రీజెంట్ సెవెన్ సీస్ క్రూయిసెస్ చేత నిర్వహించబడుతోంది. 2016 లో ప్రారంభమైన ఈ నౌక  రాజప్రతినిధి కోసం ఒక దశాబ్దానికి పైగా కొత్తగా నిర్మించిన ఓడగా,  రాజప్రతినిధి కోసం పనిచేసే అతిపెద్ద ఓడగా అవతరించింది.

ఈ క్రూయిజ్ నౌక 732 అడుగుల పొడవుతో 56 వేల టన్నులకు పైనే బరువుంటుంది. దీని నిర్మాణానికి 450 మిలియన్ డాలర్లు, అనగా సుమారు 2,800 కోట్ల రూపాయల ఖర్చయింది. ఇందులోని సూటులు (రూములు) చాలా పెద్దవిగా, విశాలంగా, సౌకర్యంగా, ఇంటీరియర్ డిజైనింగ్ తో చాలా అందంగా ఉంటాయి. ప్రయాణీకులకు విలాసవంతమైన సౌకర్యాన్ని అందించేందుకు ఇంత పెద్ద భారీ నౌకలో కేవలం 750 మందికి మాత్రమే ప్రవేశాన్ని కల్పిస్తారు. ప్రయాణికులకు విలాసవంతమైన సౌకర్యాన్ని అందించే ఉద్దేశంతో ప్రయాణికులు దీని సౌకర్యాలను బాగా ఆస్వాదించేలా ఈ నిర్ణయం తీసుకున్నారు. ఈ నౌకలో ఉన్నవన్నీ విలాసవంతమైన సూట్ రూములే.
## మూలాలు

## వెలుపలి లంకెలు
వర్గం:ఓడలు
వర్గం:జల రవాణా
వర్గం:ప్రయాణ సాధనాలు
ఎమోటికాన్

ఎమోషన్, ఐకాన్ అనే రెండు ఆంగ్ల పదాల కలయికతో ఏర్పడిన పదమే **ఎమోటికాన్**. ఎమోషన్ అంటే భావోద్వేగం, ఐకాన్ అనగా ప్రతేక చిహ్నాం అనగా భావోద్వేగాన్ని ప్రత్యేక చిహ్నాం రూపంలో చూపించేవే ఎమోటికాన్లు. ఎమోటికాన్లు స్మైలీలల పేరుతో బాగా ప్రసిద్ధిగాంచాయి.ఈ భావోద్వేగ చిహ్నాలను ఎక్కువగా సెల్ ఫోన్ తో సందేశాలను పంపుకునేటప్పుడు, వాట్స్ యాప్‌లో చాటింగ్ చేసేటప్పుడు,, ఇంటర్నెట్ ద్వారా గూగుల్, యాహూ, ఫేస్‌బుక్ వంటి వాటిలో చాటింగ్ చేసేటప్పుడు ఉపయోగిస్తుంటారు. నవ్వు, కోపం, ఆనందం, బాధ, ఆశ్చర్యం, ప్రేమ, దుఃఖం వంటి భావోద్వేగాలను అవతలి వారికి స్పష్టంగా అర్ధమయ్యేలా వ్యక్తం చేయడానికి ఈ భావోద్వేగ చిహ్నాలను ఉపయోగిస్తారు. సాధారణంగా ఎక్కువగా కీబోర్డులో ఉండే విరామ చిహ్నాల ద్వారా వీటిని రూపొందిస్తారు, అయితే కొన్నిసార్లు వీటిని రూపొందించడానికి సంఖ్యలు, అక్షరాలను కూడా ఉపయోగిస్తారు. అలాగే ఇవి ప్రత్యేకంగా ముందుగా రూపొందించిన ప్రత్యేక చిహ్నాలుగా కూడా అందుబాటులో ఉండటం వలన వీటిని కూడా ఎక్కువగా ఉపయోగిస్తుంటారు. హార్వేబాల్ అనే చిత్రకారుడు 1963లో స్మైలీ ఫేస్‌ను రూపొందించాడు. హార్వేబాల్ కనిపెట్టిన ఈ భావోద్వేగ చిహ్నాలకు 1982లో స్కాట్ ఇలియట్ ఫాల్మన్ అనే కంప్యూటర్ శాస్త్రవేత్త ప్రాచుర్యాన్ని కల్పించాడు. అలా ఈ భావోద్వేగ చిహ్నాలు అందరికీ పరిచయమయ్యాయి. అలా పరిచయమైన వీటిని ఆ తర్వాత జపనీయులు, చైనీయులు, కొరియన్లు, ఇతర పాశ్చాత్య దేశాల వాళ్లూ తమ దేశ భాషల్లో అనేక రకాల హావభావాలతోనూ, ముఖకవళికలతోనూ రూపొందించారు. ఆ తర్వాత యానిమేషన్ రూపంలో కూడా ఈ ఎమోటికాన్లను రూపొందించారు. ప్రస్తుతం ఈ ఎమోటికాన్లను తన భావోద్వేగాన్ని వ్యక్తపరచడానికే కాక అవతలి వారిని వెక్కిరించడానికి, ఎత్తిపొడవడానికి ఉపయోగిస్తున్నారు. అలాగే కొంత సమయం విరామం తీసుకునేటప్పుడు ఎందుకు ఎంత సేపు అని అవతలవానికి అర్థమయ్యేలా కొన్ని చిహ్నాలను ఈ భావోద్వేగ చిహ్నాలకు జోడిగా ఉపయోగిస్తున్నారు.

## మూలాలు

## వెలుపలి లంకెలు

* సాక్షి దినపత్రిక - 31-01-2015 (ఎమోటికాన్లను ఎవరు కనిపెట్టారు?) 

వర్గం:చిహ్నాలు
వర్గం:ఎమోటికాన్లు
రత్నాచల్ ఎక్స్‌ప్రెస్

**రత్నాచల్ ఎక్స్‌ప్రెస్** అనేది భారతీయరై ల్వేలు, దక్షిణ మధ్య రైల్వే జోన్ ద్వారా నిర్వహించబడు, విశాఖ పట్నం, విజయవాడ రైల్వే స్టేషన్ల మధ్య నడిచే రోజువారీ సేవలు వంటివి అందించే ఒక సూపర్‌ఫాస్ట్ నకు చెందిన ఇంటర్సిటీ ఎక్స్‌ప్రెస్ రైలు.
ఇది రైలు నెంబర్ 12717 గా విశాఖపట్నం నుండి విజయవాడ వరకు, రైలు నెంబర్ 12718 గా  తిరోగమన దిశలో దక్షిణ మధ్య రైల్వే జోన్ ద్వారా నిర్వహించి, నడుపబడు చున్నది.
## సర్వీస్
రత్నాచల్ ఎక్స్‌ప్రెస్ మొత్తం 349 కిలోమీటర్ల దూరం 58 కి.మీ. / గం. (సగటున) 12717 రత్నాచల్ ఎక్స్‌ప్రెస్‌గా 5 గంటల 55 నిమిషాలు పడుతుంది. ఇది గంటకు 55 కి.మీ. / గం. పైన నడుస్తుంది కాబట్టి ఇది ఒక సూపర్‌ఫాస్ట్ రైలు, సర్‌చార్జి దీనికి వర్తిస్తుంది.
## ట్రాక్షన్
లాలాగూడాకు చెందిన డబ్ల్యుఎపి7 ఇంజన్ ద్వారా విశాఖపట్నం నుండి విజయవాడకు, లాలాగూడాకు చెందిన డబ్ల్యుఎపి4 ఇంజన్ ద్వారా విజయవాడ నుండి విశాఖపట్నానికి ఈ రైలు నెట్టబడుతూ ఉంటుంది.

## సంఘటనలు
* 2012 సెప్టెంబరు 15 : విజయవాడ నుంచి వైజాగ్ వెళ్తున్న రత్నాచల్ ఎక్స్ ప్రెస్ లోని డి-2 బోగీలో పొగలను గుర్తించినట్లు ప్రయాణికులు రైల్వే సిబ్బందికి సమాచారం అందించడంతో స్టేషన్ అధికారులు రైలును నిలిపివేసి తనిఖీలు చేపట్టారు. గంటకుపైగా రైలును నిలిపివేయడం మూలంగా ప్రయాణికులు తీవ్ర ఇబ్బందులకు గురయ్యారు.
* 2015 జూలై 7 : రత్నాచల్ ఎక్స్ ప్రెస్ విశాఖ నుండి విజయవాడ వెళుతోంది. రెండు గంటల ఆలస్యంగా రైలు వచ్చింది. కానీ దువ్వాడ - అనాకపల్లి వద్ద రైలు ముందుకు వెళ్లడం లేదని గుర్తించారు. కానీ రైలు ఇంజిన్ మాత్రం ఒక కిలో మీటర్ ముందుకెళ్లిపోయింది. ఈ సంఘటనని ఆలస్యంగా గుర్తించిన డ్రైవర్ రైలును నిలిపివేశాడు. సాంకేతిక లోపంతోనే ఈ సమస్య తలెత్తిందని పేర్కొంటున్నారు.
* 2016 జనవరి 31 : కాపులను బీసీ జాబితాలో చేర్చాలని డిమాండ్ చేస్తూ కాపుగర్జన కార్యకర్తలు తుని రైల్వే స్టేషన్ లో చేపట్టిన ఆందోళన  ఉద్రిక్తంగా మారింది. తుని రైల్వే స్టేషన్ లో ఆగిపోయిన రత్నాచల్ ఎక్స్ ప్రెస్ కు  ఆందోళన కారులు నిప్పుపెట్టారు. బోగీలన్ని మంటల్లో కాలిపోయాయి. అంతకుముందు రాళ్లు రువ్వడంతో ఇంజిన్ ధ్వంసమైంది. రత్నాచల్‌ ఎక్స్‌ప్రెస్‌ 2016 ఫిబ్రవరి 8 నుంచి పట్టాలపైకి రానుంది. 17 బోగీలతో రత్నాచల్‌ ఎక్స్‌ప్రెస్‌ను పునరుద్దరించనున్నట్లు దక్షిణ మధ్య రైల్వే అధికారులు తెలిపారు. 2 ఏసీ ఛైర్‌కార్‌ బోగీలు, 8 సెకండ్‌ సిట్టింగ్‌, 4 సాధారణ ద్వితీయ శ్రేణి బోగీలు, ఒక వంటశాల బోగీ, రెండు సరకు, బ్రేక్‌ వ్యాన్‌ ఏర్పాటు చేయనున్నట్లు అధికారులు వెల్లడించారు.
* 2016 ఆగస్టు 8 : తుని రైల్వే స్టేషన్లో అగ్నికి ఆహుతైన రత్నాచల్‌ కు.. సోమవారం మాత్రం అక్కడి స్థానికులు పూల దండలతో స్వాగతం పలికారు. రత్నాచల్‌ డ్రైవర్‌కు పూలదండలు వేసి తమ ఆనందాన్ని వ్యక్తం చేశారు. వారం వ్యవధిలో తిరిగి రైలుబండి పట్టాల మీదకు ఎక్కటం పట్ల కోస్తా, గోదావరి, ఉత్తరాంధ్ర జిల్లాల ప్రజలు సంతోషం వ్యక్తం చేసారు 

## కోచ్ల కూర్పు
రత్నాచల్ ఎక్స్‌ప్రెస్ ఒక ఎసి చైర్ కార్, రెండవ తరగతి సిట్టింగ్, 6 జనరల్ రిజర్వేషన్ లేని కోచ్‌లు కలిగి ఉంది.

## మూలాలు

## బయటి లింకులు
*
*
*
* http://www.indianrail.gov.in/mail_express_trn_list.html
* http://www.indianrail.gov.in/index.html
* http://www.indianrailways.gov.in/railwayboard/view_section.jsp?lang=0&id=0,1,304,366,537
## వీడియోలు
* ఏళ్ల తరబడి ప్రజలకు తన సేవలందించిన రత్నాచల్ ఎక్స్ ప్రెస్‌: Etv Story

వర్గం:ఆంధ్రప్రదేశ్ రైలు రవాణా
వర్గం:ఆంధ్రప్రదేశ్ మెయిల్ / ఎక్స్‌ప్రెస్ రైళ్లు
వర్గం:ఆంధ్రప్రదేశ్ ఎక్స్‌ప్రెస్ రైళ్లు
వర్గం:భారతీయ రైల్వేలు ప్రయాణీకుల రైళ్లు
వర్గం:దక్షిణ మధ్య రైల్వే జోన్
వర్గం:దక్షిణ మధ్య రైల్వే సూపర్‌ఫాస్ట్ ఎక్స్‌ప్రెస్ రైళ్ళు
తిరుమల ఎక్స్‌ప్రెస్

**తిరుమల ఎక్స్‌ప్రెస్**  ., విశాఖపట్నం రైల్వే స్టేషను మధ్యన నడిచే రైలు. ఇది 31 స్టేషన్లలో అగి గమ్యస్థానం చేరుతుంది. ఈ రైలు ముఖ్యమైన , , , , , , ., , ,.,  వద్ద ఆగుతుంది.

## మార్గము
తిరుమల ఎక్స్‌ప్రెస్,   నుండి బయలుదేరి 52 కి.మీ./గంటకు సగటున వేగంతో, ప్రయాణ కాలం సుమారుగా 14 గంటలు 5 నిమిషాలు వ్యవధిలో కు చేరుకుంటుంది.

ఇది భారతీయ రైల్వే వర్గీకరణ జాబితాలో ఒక ఎక్స్‌ప్రెస్ రైలుగా వర్గీకరించబడింది. ఇందులో 2 సామానుల బోగీలు, 4 జనరల్ బోగీలు (* కోచ్‌లు సంఖ్య మారవచ్చు) లతో సహా 25 కోచ్‌లు (బోగీలు) ఉంటాయి. దీనికి స్లీపర్ రెండవ తరగతి,, రెండు, మూడు వరుసలలో (టైర్లు) ఎసి సౌకర్యము ఉంది.

## గణాంకాలు
* క్యాటరింగ్ సౌకర్యాలు ఆహార సేవలకు రుసుము చెల్లించాలి.
* పడక (స్లీపింగ్) ఏర్పాట్లు చేర్చబడ్డాయి.
* కూర్చునే (సీటింగ్) ఏర్పాట్లు (సౌకర్యములు) లేని బోగీలు (కోచ్‌లు అనగా జనరల్ బోగీలు) తప్ప ముందుగానే బుక్ చేసుకోవచ్చు.

## ప్రత్యామ్నాయాలు
తిరుమల ఎక్స్‌ప్రెస్ (పాపులర్) రైలు, కానీ వంటి ఇతర రైళ్లు ఉన్నాయి:

* నారాయణాద్రి ఎక్స్‌ప్రెస్ - సికింద్రాబాద్ రైల్వే స్టేషను నుండి తిరుపతికు వెళ్ళుతుంది.
* సంపర్క్ క్రాంతి ఎక్స్‌ప్రెస్ - హజ్రత్ నిజాముద్దీన్ రైల్వే స్టేషను నుండి తిరుపతికు వెళ్ళుతుంది.
* రాయలసీమ ఎక్స్‌ప్రెస్ - హైదరాబాద్ రైల్వే స్టేషను నుండి తిరుపతికి వెళ్ళుతుంది.

## ఇవి కూడా చూడండి

* భారతీయ రైలు రవాణా వ్యవస్థ
* భారత రైల్వే రైలు ఇంజన్లు
* భారతదేశ ప్రయాణీకుల రైళ్లు జాబితా
* దక్షిణ మధ్య రైల్వే జోను
* దక్షిణ మధ్య రైల్వే రైళ్ళు

## మూలాలు

## బయటి లింకులు
*
*
*
* http://www.indianrail.gov.in/mail_express_trn_list.html
* http://www.indianrail.gov.in/index.html
* http://www.indianrailways.gov.in/railwayboard/view_section.jsp?lang=0&id=0,1,304,366,537

వర్గం:ఆంధ్రప్రదేశ్ రైలు రవాణా
వర్గం:ఆంధ్రప్రదేశ్ ఎక్స్‌ప్రెస్ రైళ్లు
వర్గం:దక్షిణ మధ్య రైల్వే సూపర్‌ఫాస్ట్ ఎక్స్‌ప్రెస్ రైళ్ళు
ఆనంద మోహన్ చక్రవర్తి

డాక్టర్ **ఆనంద మోహన్ చక్రవర్తి** అమెరికా పౌరసత్వం తీసుకొన్న భారత శాస్త్రవేత్త. అతను చెత్త హైడ్రోకార్బన్ లు తినేసి మంచి ప్రోటీన్లు పుట్టించే బగ్‌ని  కనుగొన్నాడు. చమురు సంబందం అయిన అవశేషాలను అవలీలగా తినివేయగలిగే సూపర్ బాగ్గ్ అనే బాక్టీరియాను ఆనంద మోహన్ చక్రవర్తి1980 జూన్ 16న అమిరికాలో పేటెంట్ పొందాడు. 1930 ఏప్రల్ పశ్చిమ బెంగాల్ సైధియా గ్రామంలో పుట్టాడు. 1965 అమెరికా సంయుక్త రాష్ట్రాలకు వెళ్ళిన ఆనంద మోహన్ చక్రవర్తి తొలుత ఇల్లినాయిస్ విశ్వవిద్యాలయంలో మాలిక్యూల్ జెనెటిక్స్ సంబంధించి ప్రొఫెసర్ ఐ.పి గునసలస్ (IC Gunasalus) వద్ద పరిశోధన ప్రారంబించాడు.  తరువాత జనరల్ ఎలేక్ర్తిక్ రీసెర్చి అండ్ డెవలప్మెంట్ సెంటర్ లో పరిశోధన సాగించాడు. ఇక్కడే సూపర్ బగ్గ్ ను కనుగొన్నాడు. డాక్టర్ ఆనంద మోహన్ చక్రవర్తికి భారత ప్రభుత్వం 2007 లో పద్మశ్రీ ఇచ్చింది, వీరు 2008 మరికొంత మందితో కలసి అమృత థీరపటిక్స్ లిమిటెడ్ స్థాపించాడు.

## సూపర్ బగ్గ్

ఒక ప్రత్యేకమైన కాలం శీతోష్ణ స్థితి పోషకాలు ఉన్న సందర్భంలో హైడ్రోకార్బన్ లను తినివేసే రక రకాల సూక్ష్మాంగ జీవుల ధర్మాలను ఒకే సూక్ష్మాంగ జీవిలో బదిలీ చేయవచ్చు. దీనిని సులభంగా ప్రత్యుత్పతి చేయవచ్చు. ఇది సహజంగా సాధ్యం అవుతుంది. దీని వలన సముద్రంలో ఒలికిన క్రూడ్ ఆయిల్ వంటి కర్బన సమ్మేళనాలని ఈ సూపర్ బగ్గ్ భక్షించి ప్రమాద రహితం అయిన ప్రోటీన్లు గల పదార్ధాన్ని తయారు చేస్తుంది.

## మూలాలు

వర్గం:పశ్చిమ బెంగాల్ శాస్త్రవేత్తలు
వర్గం:1930 జననాలు
వర్గం:పద్మశ్రీ పురస్కార గ్రహీతలు
వర్గం:కోల్‌కతా విశ్వవిద్యాలయ పూర్వ విద్యార్థులు
వర్గం:జీవిస్తున్న ప్రజలు
వర్గం:భారతీయ జీవ శాస్త్రవేత్తలు
గేమిఫికేషన్

గేమిఫికేషన్ gamification అనేక విభాగాలలో అధ్యయనం కోసం ఒక ఆటగా పరిగణించవచ్చు . నిమగ్నం అనేది గేమిఫికేషన్ ముఖ్య ప్రయోజనాల్లో కొన్ని ఇది వినియోగదారు వ్యవహారాలు మెరుగుపరచడానికి, శారీరక వ్యాయామం, తిరిగిచెయటం, ప్రవాహం, సమాచార నాణ్యత, సమయం లతో కూడి వుంటుంది. 
'గేమిఫికేషన్'లో సమస్యలు పరిష్కరించడంలో వినియోగదారులు నిమగ్నంచేసి, వాడుకదారుల స్వీయ రచనలు పెంచడానికి వాడే గేమ్ ఆలోచన, ఈ ఆట సందర్భాలలో ఆట మెకానిక్స్ వాడకం ఉంటుంది. ఆటకో లక్ష్యం ఉంటుంది. ఒక సమాచారాన్నో ఆలోచననో పంచుకునే ప్రత్యేక ఉద్దేశం ఉంటుంది. రెండూ కాకపోతే, ఎదుటి వ్యక్తిలోని నైపుణ్యాన్నో పరిజ్ఞానాన్నో బేరీజు వేయడమైనా జరుగుతుంది. ఆయా సంస్థల అవసరాల్ని బట్టి ఆట నేపథ్యాన్ని ఎంచుకుంటారు రూపకర్తలు. ఓ గేమ్ 'అవతార్' ఇతివృత్తంతో సాగుతుంది. ఆట మొదలైపోగానే మనం సరికొత్త అవతారం ఎత్తేస్తాం. ఆడిస్తున్నది మనమే. ఆడుతున్నది మాత్రం మనం కాదు, మన ఆలోచనల ప్రతినిధి. మనసుకున్న ముసుగుల్ని తొలగించుకుని, ఉద్యోగులు స్వేచ్ఛగా తమ భావాల్ని వ్యక్తం చేయాలన్నదే అసలు వ్యూహం. మరికొన్ని 'నిచ్చెన' ఆటలు! సరైన సమాధానం చెప్పిన ప్రతిసారీ ఓ మెట్టు పైకెక్కుతాం. ఎదుటి వ్యక్తి పరిజ్ఞానాన్ని అంచనా వేయడమే ఆట ఉద్దేశం. అది ఓ కంపెనీ చరిత్ర కావచ్చు, సామాజిక సమస్యా కావచ్చు. ఇంకొన్ని సందర్భాల్లో ఓ కృత్రిమమైన వాతావరణాన్ని సృష్టించి...ఆ పరిస్థితిలో మనం ఎలా స్పందిస్తామో తెలుసుకునే ప్రయత్నం జరుగుతుంది.

ఉద్యోగుల కోసం నియామకాల కోసం, శిక్షణ కోసం, ఉద్యోగుల స్వభావాల్లో హఠాత్తుగా వచ్చే మార్పుల్ని పసిగట్టడం కోసం, సిబ్బంది పనితీరును బేరీజు వేయడం కోసం - కార్పొరేట్ కంపెనీల హెచ్ఆర్ విభాగాలు గేమిఫికేషన్‌ను ప్రయోగిస్తున్నాయి .ఏ వ్యాపార సంస్థకైనా, స్వచ్ఛంద సంస్థకైనా వెబ్‌సైట్ స్వాగత ద్వారం లాంటిది. లక్షలాది ప్రజలు వెబ్‌సైట్ చూసే ఆ సంస్థమీద ఓ అభిప్రాయానికొస్తారు. దురదృష్టవశాత్తూ, నూటికి తొంభైశాతం వెబ్‌సైట్లు కళావిహీనంగా ఉంటాయి. మరీ అవసరమైతే తప్ప అందులోకి వెళ్లాలనిపించదు. దీంతో సందర్శకుల సంఖ్య పెంచుకోడానికి.. వెబ్‌సైట్ల రూపకల్పనలో గేమిఫికేషన్ సూత్రాన్ని జోడిస్తున్నారు డిజైనర్లు. ఫలితంగా, వెబ్‌సైట్ సందర్శన 'ట్రెజర్ హంట్' అంత ఆసక్తికరంగా మారుతోంది.

## భవిష్యత్తు
2015 నాటికి గ్లోబల్ - 1000 కంపెనీల్లో నలభైశాతం దాకా మానవ వనరుల నిర్వహణలో, మార్కెటింగ్ కార్యకలాపాల్లో ఆటల్ని ఓ భాగం చేసుకునే అవకాశం ఉందని అంతర్జాతీయ నివేదికలు చెబుతున్నాయి. భారత్‌లో మాత్రం ఇప్పుడిప్పుడే అవగాహన పెరుగుతోంది. వొడాఫోన్, హెచ్‌సీఎల్, లోరెల్, మారియట్ హోటల్స్ తదితర సంస్థలు దీన్నో సాధనంగా ఉపయోగించుకుంటున్నాయి. సమీప భవిష్యత్తులో ఆ సంఖ్య పెరిగే అవకాశం ఉంది. టాటాలతో సహా అగ్రశ్రేణి సంస్థలన్నీ గేమిఫికేషన్ వ్యాపారం వైపుగా అడుగులేస్తున్నాయి. 

## మూలాలు

వర్గం:ఆటలు
బోగత జలపాతం

**బోగత జలపాతం** ములుగు జిల్లా, వాజేడు మండలంలోని బోగత గ్రామంలో ఉన్న జలపాతం.దట్టమైన పచ్చని అడవుల మధ్య, కొండకోనల నుంచి హోరెత్తే నీటి హోయలతో నిండిన జలపాతం ఇది.. వాజేడు మండలం కేంద్రానికి ఐదు కిలోమీటర్లు దూరంలో, చత్తీస్‌గఢ్ రాష్ట్ర సరిహద్దుకు 20 కి.మీ. దూరంలో ఉంది ఈ బోగత జలపాతం. జూలై నుంచి నవంబరు వరకు భారీగా నీటి దూకుడు కనిపిస్తుంది ఇక్కడ. కొండకోనలనుంచి జాలువారే నీటి పొంగు బోగత జలనిధిగా సాక్షాత్కరిస్తుంది.

**[[బొగత వాటర్‌ఫాల్స్]]** చీకులపల్లి ఫాల్స్ అనికూడా అంటారు. ములుగు జిల్లా వాజేడు మండలంలోని చీకుపల్లి అటవీప్రాంతంలో బొగత జలపాతం ఉంది.కాళేశ్వరం-భద్రాచలం అడవుల మధ్యన ఇది ఉన్నది. 30 అడుగుల ఎత్తు నుంచి వాగు నీళ్లు దుంకి కింద పెద్ద జలాశయంగా ఏర్పడుతాయి. పచ్చని దట్టమైన అడవుల మధ్య కొండకోనల్లో నుంచి హోరెత్తే నీటి హొయల నిండైన జలపాతం బొగత. ప్రకృతి సృష్టించిన అద్భుతమైన అందాల్లో ఇది ఒకటి.

## మార్గం
హైదరాబాద్ నుంచి పర్యాటకులు రైలు, రోడ్డు మార్గం ద్వారా బోగత జలపాతానికి చేరుకోవచ్చు. రైలు మార్గం ద్వారా సికింద్రాబాద్ నుంచి కొత్తగూడెం వరకు సౌకర్యం ఉంది. కొత్తగూడెం నుంచి భద్రాచలం మీదుగా వాజేడు మండల కేంద్రానికి రోడ్డు మార్గాన చేరుకోవాలి. అక్కడి నుంచి మరో కిలోమీటరు ముందుకు వెళ్ళాలి. ఎడమవైపు తిరిగి రెండు కిలోమీటర్లు మట్టి రోడ్డున వెళ్తే అందాల బోగత దర్శనమిస్తుంది. వరంగల్ నుంచి 130 కిలోమీటర్లు, ఖమ్మం నుంచి 240 కిలోమీటర్లు, భద్రాచలం నుంచి 120 కి.మీ., హైదరాబాద్ నుంచి 440 కి.మీ. దూరంలో ఉన్న  ఈ జలపాతాన్ని చేరుకునే ప్రయత్నంలో పదిహేను కిలోమీటర్ల మేర ఆవరించి ఉన్న ప్రకృతి సౌందర్యాన్ని చూసి పరవశించవచ్చు, ఆస్వాదించొచ్చు. 

## ప్రదేశం
thumb|బొగత జలపాతం|260x260px
కొత్తగూడెం నుంచి భద్రాచలం మీదుగా వాజేడుకు వెళ్లాలి. వాజేడు నుంచి 5 కిలోమీటర్ల దూరంలో చీకుపల్లి కాజ్‌వే ఉంటుంది. అక్కడ్నుంచి మరో మూడు కిలోమీటర్లు వెళ్లే బొగత జలపాతం వస్తుంది. ఖమ్మం నుంచైతే 240 కిలోమీటర్లు. జయశంకర్‌ భూపాలపల్లి జిల్లా వాజేడు మండలంలోని బొగత హైదరాబాద్ నుంచి 440 కి.మీ. దూరంలో వరంగల్ పట్టణానికి 140 కి.మీ.దూరంలో.. ఏటూరు నాగారం నుంచి 30 కి.మీ.దూరంలో బొగత ఉంటుంది.భద్రాచలం నుంచి 120 కి.మీ.దూరంలో ఉంది.

## ఇతర వివరాలు
ఈ జలపాతం సమీపంలో కొంగల జలపాతం, గద్దలసరి జలపాతం, ఒంటిమామిడి లొద్ది జలపాతం ఉన్నాయి.

## మూలాలు

వర్గం:తెలంగాణ పర్యాటక ప్రదేశాలు
వర్గం:తెలంగాణ జలపాతాలు
వర్గం:ములుగు జిల్లా పర్యాటక ప్రదేశాలు
క్వినోవా

thumb|క్వినోవా ధాన్యం
బార్లీ, ఓట్స్, గోధుమలు ఎలానో **క్వినోవా** కూడా అలా ఓ పంట. పోషకాలకు పేరొందిన ఈ పంట ప్రాధాన్యతను గుర్తించి రెండేళ్ల క్రితం ఐక్యరాజ్య సమితి క్వినోవా ఏడాదిని ప్రకటించింది. అత్యధిక పోషకాలున్న ఈ పంటని బొలీవియాలో బంగారు పంట అని పిలుస్తారు.
దీన్నే కీన్‌వా అనీ అంటారు
ఇవి విత్తనాలు లేదా గింజలు. అందుకే సూడో గ్రెయిన్స్ అంటున్నారు. బీట్‌రూట్, పాలకూర జాతి మొక్కల లక్షణాలు ఉన్న చీనోపోడియం జాతి మొక్కలకు చెందిన ఈ గింజలు అద్భుత పోషకనిల్వలు. క్వినోవా గ్లూటెన్ లేనిది, ప్రోటీన్, జింక్, ఫైబర్, ఫోలేట్, యాంటీఆక్సిడెంట్లు వంటి పోషకాలతో నిండి ఉంటుంది. క్వినోవా తయారు చేయడానికి ఎక్కువ సమయం పట్టదు.  క్వినోవా యునైటెడ్ స్టేట్స్, ఇతర పాశ్చాత్య దేశాలలో ఆరోగ్య ఆహారంగా ప్రజాదరణ పొందింది,  పురాతన కాలం నుండి దక్షిణ అమెరికాలో ప్రజలు దీనిని పండించారు. వందల సంవత్సరాల క్రితం, ఇన్కా ప్రజలు క్వినోవా  ధాన్యాన్ని పవిత్రమైన ఆహారంగా భావించేవారు.  ప్రజలలో  ఆరోగ్య ప్రయోజనాలను పై  అవగాహన  పెరిగి, జీవన శైలిలో వస్తున్న మార్పులతో  గత రెండు దశాబ్దాలలో పోషకమైన, గ్లూటెన్ లేని ధాన్యం ప్రత్యామ్నాయాలకు  ఆదరణ (డిమాండ్) పెరగడంతో, క్వినోవా ధాన్యం  ప్రజాదరణ విపరీతంగా పెరిగింది.

## సూపర్ ఫుడ్
గోధుమలతో పోలిస్తే ఇందులో ప్రొటీన్ శాతం ఎక్కువ. అదేసమయంలో వీటిల్లో గ్లూటెన్ ఉండదు. దాంతో పిండిపదార్థాలను ఎక్కువగా తీసుకోవడం ద్వారా వచ్చే వూబకాయం, మధుమేహం, హృద్రోగసమస్యలూ తగ్గుముఖం పడతాయి. పైగా వీటిని ప్రొటీన్‌శాతం ఎక్కువగా ఉండే ఇతర పదార్థాల్లా కాకుండా బియ్యం, గోధుమలకు ప్రత్యామ్నాయంగా వాడుకోవచ్చు. పొట్టు తీసిన ఈ ధాన్యాన్ని అన్నంలానే వండుకోవచ్చు. కిచిడీలూ, పొంగలి రకాలూ, బిర్యానీలూ, సలాడ్‌లూ, కుకీలూ, బ్రెడ్‌లూ, బిస్కట్లూ... ఇలా అన్నీ చేసుకోవచ్చు. ఈ గింజలు రెండు నుంచి నాలుగు గంటల్లోనే మొలకలు వస్తాయి. దాంతో సలాడ్ల తయారీలో వాడుకోవడం సులభం. ముఖ్యంగా సలాడ్లలో ఈ గింజలు చక్కగా సరిపోతాయి. ఇతర ఆకుకూరల్లానే ఈ మొక్క ఆకుల్నీ తింటారు.

## పోషకాలు
వంద గ్రాముల క్వినోవాలో పోషకాల లభ్యత ఈ విధంగా ఉంటుంది... కేలోరీలు 368, ప్రొటీన్లు 14 గ్రా, పిండిపదార్థాలు 64గ్రా, పీచు 7గ్రా, కొవ్వులు 6 గ్రా, శ్యాచురేటేడ్ కొవ్వులు 0.7 గ్రా, మోనో అన్‌శ్యాచురేటెడ్ 1.6 గ్రా, పాలీ అన్‌శ్యాచురేటెడ్ కొవ్వులు 3.3గ్రా, విటమిన్ ఈ 2.44 మిగ్రా, క్యాల్షియం, 47మి గ్రా, ఐరన్ 4.6 మిగ్రా, మెగ్నీషీయం 197 మిగ్రా, ఫాస్పరస్ 457 మిగ్రా, పొటాషియం 563 మిగ్రా, జింక్ 3.1 మిగ్రా.

## ప్రత్యేకతలు
గోధుమ, ఎరుపు, ముదురు గోధుమ, నలుపు, గులాబీ రంగుల్లో ఇవి పండుతాయి. గ్లూటెన్ రహితమైన ఈ ధాన్యాన్ని ఇటీవల అమెరికన్లూ యూరోపియన్లూ ఎక్కువగా తింటున్నారు. దాంతో ఏటికేడాది వీటి ఉత్పత్తి సైతం పెరుగుతోంది. ఐక్యరాజ్యసమితి గతేడాదిని అంతర్జాతీయ క్వినోవా సంవత్సరంగానూ ప్రకటించిందంటే వీటి ప్రాధాన్యాన్ని అర్థంచేసుకోవచ్చు. సుమారు ఏడువేల సంవత్సరాల క్రితమే ఆండెస్ పర్వతశ్రేణుల్లోని దక్షిణ అమెరికన్లు వీటిని సాగుచేసేవారు. యోధులకు నీరసాన్ని రానివ్వదన్న కారణంతో స్థానికులు క్వినోవాను బంగారంగా భావించేవారు. ప్రస్తుత నిపుణులు సైతం దీన్ని 'సూపర్‌గ్రెయిన్ ఆఫ్ ద ఫ్యూచర్'గా చెబుతున్నారు.
## పండించే విధానం
thumb|పెరూలోని కచోరా, అపురిమాక్ సమీపంలో  క్వినోవా పంట  మొక్కలు.
ఈ పంట 90-120 రోజుల్లో చేతకి వస్తుంది. నారు పోసిన 10 నుంచి 20 రోజుల్లో నాటాలి. పంటకు ఎలాంటి తెగుళ్లు ఆశించవు. ఖర్చు ఎకరాకు రూ. 17 వేలు మాత్రమే. రబీ పంటగా విత్తుకోవచ్చు. రబీలో రెండో పంటగా విత్తుకోవచ్చు. శీతాకాలంలో సెప్టెంబర్ నుంచి డిసెంబర్ వరకు అనువుగా ఉంటుంది. కాగా ఈ పంట సాగుకు అన్ని పొలాలు అనుకూలం. ఎకరాకు 10 క్విటాళ్ల నుంచి 12 క్వింటాళ్ల వరకు దిగుబడి వస్తుంది.

## మూలాలు
వర్గం:పంటలు
గిరిగేట్ల

**గిరిగేట్ల** కర్నూలు జిల్లా, తుగ్గలి మండలానికి చెందిన రెవెన్యూయేతర గ్రామం.గిరిగేట్ల వజ్రాలే కాదు బంగారు నిక్షేపాలు కూడా ఇక్కడ ఉన్నట్లు భూగర్భ పరిశోధన సంస్థ నిర్ధరించింది. వర్షం కురవగానే గిరిగేట్ల జొన్నగరి, పగిడిరాయి, పెరవలి, తుగ్గలి ప్రాంత పొలాలు వజ్రాల అన్వేషకులతో కిటకిటలాడుతాయి. వజ్రాల  వెతుకులాట కోసం చాలా మంది  పరిసర ప్రాంత పొలాలకు వస్తారు. దొరికిన వజ్రాలను బహిరంగ వేలంలో కాకుండా వ్యక్తిగతంగా కొనేందుకు వ్యాపారులు ప్రయత్నాలు చేస్తారు. వజ్రం లభించిన వ్యక్తి అంగీకరించకపోతే బహిరంగ వేలానికి పోటీ
పడతారు.

## మూలాలు

## వెలుపలి లంకెలు
కణ్వశ్రీ

**కణ్వశ్రీ** నాటక రచయిత, సినీ రచయిత.
## జీవిత విశేషాలు
thumb
ఇతని అసలు పేరు మైసూరు చంద్రశేఖరం.  చంద్రశేఖర కణ్వశ్రీ, కణ్వశ్రీ, విద్వాన్ కణ్వశ్రీ అనే పేర్లతో రచనలు చేశాడు. ఇతడు నెల్లూరు జిల్లా, కోట గ్రామంలో జన్మించాడు. కణ్వశ్రీ తొలిరచన సత్యాగ్రహి అనే పద్యకావ్యం. కాశీ విశ్వవిద్యాలయంలో సాహిత్యరత్న పట్టాపొందారు. అధ్యాపక వృత్తిలో ఉన్న ఇతడు నెల్లూరులో లలితకళానిలయాన్ని స్థాపించాడు. నెల్లూరు యాసలో నాటకం వ్రాసిన తొలి రచయితగా ప్రసిద్ధుడు. ఇతని నాటకాలన్నీ లలితకళానిలయం పక్షాన రాష్ట్రమంతటా ప్రదర్శింపబడి ప్రేక్షకుల ఆదరాభిమానాలను చూరగొన్నాయి. 1940 నుండి 55 వరకు నెల్లూరులో ఉపాధ్యాయునిగా పనిచేశారు. ఇతని బాలనాగమ్మ, మాయాబజార్ నాటకాలను నేటికీ సురభి నాటకసమాజం ప్రదర్శిస్తున్నది. ఇతడు మద్రాసులో స్థిరపడిన తరువాత కొన్ని సినిమాలకు మాటలు, పాటలు వ్రాశాడు.

## రచనా వ్యాసంగం
విశేష ప్రజాదరణ పొందిన పద్యనాటకాలలో బాలనాగమ్మ ఒక్కటే జానపద ఇతివృత్త నాటకం. బొబ్బిలి యుద్ధం, పల్నాటి యుద్ధం నాటకాలను జానపద పాటలు, కళారూపాల ఆధారంగా వ్రాయబడినా ఆ కథ చారిత్రకం. అందులో ఉన్న పాత్రలన్నీ చారిత్రకాలే. బాలనాగమ్మ నాటకాన్ని తన 15వ యేట (బాలనాగమ్మ రచనా కాలం 1935. కణ్వశ్రీ జనన, మరణాల తేదీలు ఎంత ప్రయత్నించినా లభించలేదు. బాలనాగమ్మ రచనా కాలం ఆధారంగా కణ్వశ్రీ 1920 ప్రాంతంలో జన్మించినట్లుగా భావించవచ్చు.) వ్రాసినట్లు కణ్వశ్రీ స్వయంగా పేర్కొన్నారు. ఆ కాలానికి జంగం కథల్లో బాలనాగమ్మ ఇతివృత్తం సామాన్య ప్రజానీకంలో విశేష ప్రచారంలో ఉంది. అద్భుత, భయానక, కరుణ, హాస్యరస సమ్మిళితమైన ఈ కథను రంగస్థలంపై ప్రదర్శనానుకూలంగా తీర్చిదిద్దడంలో కణ్వశ్రీ తన ప్రతిభను ప్రదర్శించారు. ఈ నాటకం ఆద్యంతం ఉత్కంఠభరితంగా నడుస్తుంది. "భవిష్యత్ ప్రపంచంలో మానవుడు మానవాతీతమైన విజ్ఞానాన్నీ, శక్తినీ సంపాదించి ఆ మహత్తర సాధనాలను మానవ కళ్యాణానికీ, విశ్వశాంతికీ వినియోగించకుండా నాలా స్వార్ధానికో, విశ్వనాశనానికో వినియోగిస్తారు. అలాంటి దుర్మార్గులకు నాలాగే అథః పతనమూ, సర్వనాశనము తప్పదనే" గొప్ప సందేశాన్ని మాయలఫకీరు పాత్ర ద్వారా వ్యక్తీకరించాడు. 1970 లో లవ్ ఈజ్ బ్లైండ్ అనే నాటికను వ్రాసి స్వీయ దర్శకత్వంలో మద్రాసులో ప్రదర్శించాడు.

## రచనలు
### పద్యకావ్యాలు
* సత్యాగ్రహి
### నాటకాలు
* అజాతశతృ (1948)
* ఆనాడు (1948)
* ఇదా ప్రపంచం (1950)
* బాలనాగమ్మ (1950)
* మాయాబజారు (1950)

### నాటికలు
* లవ్ ఈజ్ బ్లైండ్ (1970)
### సినీరచనలు
ఈ క్రింది సినిమాలకు వ్రాశాడు.
* శ్రీ కృష్ణ పాండవ యుద్ధం - పాటలు
* నీడలేని ఆడది  - పాటలు
* అమ్మాయిలూ జాగ్రత్త  - పాటలు
* జగన్మాత  - పాటలు
* భోగ భాగ్యాలు  - పాటలు
* చలాకీ రాణి కిలాడీ రాజా - సంభాషణలు

## మూలాలు

వర్గం:తెలుగు రచయితలు
వర్గం:తెలుగు నాటక రచయితలు
వర్గం:తెలుగు సినిమా రచయితలు
వర్గం:నెల్లూరు జిల్లా రచయితలు
వర్గం:కలం పేరుతో రచనలు చేసిన ఆంధ్రప్రదేశ్ వ్యక్తులు
ఆంధ్ర క్రైస్తవ కళాశాల

**ఆంధ్ర క్రైస్తవ కళాశాల** అన్నది భారతదేశంలోని పురాతన కళాశాలలో ఒకటి, ఇది 1885లో ప్రారంభించబడింది. ఆంధ్రా క్రైస్తవ కళాశాల ప్రొటెస్టంట్ చర్చిల విద్యా సంస్థ యొక్క భాగం. ఈ కళాశాల ఇంటర్మీడియట్, అండర్ గ్రాడ్యుయేట్, గ్రాడ్యుయేట్ విద్యార్థులను అనుమతించి ఆచార్య నాగార్జున విశ్వవిద్యాలయం ద్వారా డిగ్రీలను ప్రధానం చేస్తుంది, ఈ కళాశాల ఆచార్య నాగార్జున విశ్వవిద్యాలయానికి అనుబంధంగా ఉంది. సెయింట్ జార్జ్ ఈ కళాశాలకు పోషకుడిగా ఉండేవాడు. ఈ కళాశాల ప్రవేశ ద్వారం వద్ద ఈయన విగ్రహం ఉంటుంది. ఆంధ్ర ఎవాంజెలికల్ లూథరన్ చర్చి ద్వారా ఎన్నుకోబడిన అధికారులు ఈ కళాశాలను నిర్వహిస్తున్నారు.

## చరిత్ర
1885లోనే గుంటూరులో తొలి కళాశాల, భారతదేశంలో తొలి పాశ్చాత్య కళాశాలల్లో ఒకటి అయిన ది అమెరికన్ ఇవాంజికల్ లూథరన్ మిషన్ కళాశాల స్థాపించారు. 1926లో ఆంధ్ర విశ్వవిద్యాయానికి అనుబంధంగా మారేవరకూ మద్రాసు విశ్వవిద్యాలయానికి అనుబంధంగా ఇది పనిచేసేది. 1928లో దీన్ని ఆంధ్రా క్రిస్టియన్ కళాశాల (ఏ.సి.కాలేజి) గా పేరు మార్చారు.

## ఈ కళాశాల అందిస్తున్న కోర్సులు

### ఇంటర్మీడియట్
ప్రీ-యూనివర్సిటీ లేదా ఇంటర్మీడియట్ కోర్సులు ఈ కళాశాలచే అందించబడుతున్నాయి. ఈ కళాశాల ఆంధ్ర ప్రదేశ్లో పూర్వ-విశ్వవిద్యాలయ కోర్సుల (పియుసి) కోసం నియంత్రణ అధికారమున్న బోర్డ్ ఆఫ్ ఇంటర్మీడియట్ ఎడ్యుకేషన్, హైదరాబాద్కు అనుబంధంగా ఉంది.

ఈ కళాశాలయందు అందుబాటులో ఉన్న కోర్సు కలయికలు ఈ క్రింద ఇవ్వబడ్డాయి:
* బయాలజీ, ఫిజిక్స్, కెమిస్ట్రీ
* మ్యాథమెటిక్స్, ఫిజిక్స్, కెమిస్ట్రీ
* చరిత్ర, ఎకనామిక్స్, కామర్స్
* పౌరశాస్త్రం, ఎకనామిక్స్, కామర్స్

### గ్రాడ్యుయేట్ ప్రోగ్రామ్లు
* బ్యాచిలర్ ఆఫ్ ఆర్ట్స్ (B.A.)
* బ్యాచులర్ ఆఫ్ సైన్స్ (B.Sc.)
* బ్యాచిలర్ ఆఫ్ కామర్స్ (B.Com.)

### పోస్ట్-గ్రాడ్యుయేట్ ప్రోగ్రామ్లు
* మాస్టర్ ఆఫ్ ఆర్ట్స్ (M.A) ఆంగ్లము, చరిత్ర
* మాస్టర్ ఆఫ్ సైన్స్ (M.Sc.) కెమిస్ట్రీ, జువాలజీ

## ఈ కళాశాలలో చదివిన ప్రముఖులు
**చలనచిత్రరంగం**
* శోభన్ బాబు
* కె.వి.ఎస్‌.శర్మ
* వసంతి
* నందమూరి తారక రామారావు
* కొంగర జగ్గయ్య
* జయప్రకాశ్ రెడ్డి
**నాటకరంగం**
* ముక్కామల అమరేశ్వరరావు
**సాహిత్యం**
* జంధ్యాల పాపయ్య శాస్త్రి - పుష్ప విలాపం వ్రాసిన కవి
* కుందుర్తి ఆంజనేయులు - వచన కవి. ఫ్రీవర్స్ ఫ్రంట్ స్థాపకుడు.
* నరిశెట్టి ఇన్నయ్య
**రాజకీయరంగం**
* భవనం వెంకట్రామ్
* కాసు బ్రహ్మానందరెడ్డి
* ఎన్.జి.రంగా
* నందమూరి తారక రామారావు
* ఎస్.వి.ఎల్.నరసింహారావు
* యడ్లపాటి వెంకట్రావు
* జేసుదాసు సీలం
**వేదాంతశాస్త్రం**

* Rev. Dr. P. Victor Premasagar
* Rev. Dr. B. V. Subbamma
* Rev. Dr. Dass Babu
* Rev. Dr. N. V. Luther Paul

## షూటింగ్ లలో
తెలుగులో తీసిన హాస్య ప్రధాన చిత్రం పిల్లజమీందార్‌ను ఈ కళాశాలలో షూటింగ్ చేశారు, అయితే ఈ సినిమాలో మంగమ్మ స్మారక కళాశాల (మంగమ్మ మెమోరియల్ కాలేజ్), సిరిపురం అనే పేరుతో చూపించారు.

## మూలాలు

## ఇవి కూడా చదవండి
* 
* 
* 
## వెలుపలి లంకెలు

వర్గం:ఆంధ్రప్రదేశ్ కళాశాలలు
వర్గం:1885లో స్థాపించబడిన విద్యా సంస్థలు
వర్గం:గుంటూరులోని కళాశాలలు
వర్గం:భారతదేశంలో 1885 స్థాపనలు
వర్గం:1885 స్థాపితాలు
స. వెం. రమేశ్

స. వెం. రమేశ్ ఒక తెలుగు భాషాభిమాని, తెలుగు భాషోద్యమ సమాఖ్యలో చురుకైన సభ్యులు. తెలుగు రాష్ట్రాల బయట తెలుగు వారి భాషాభివృద్ధికి విశేష కృషి చేశారు. అచ్చ తెలుగు పదాలను తన రచనల్లో ఉపయోగించి, ఇతర భాషా పదాలకు ప్రత్యామ్నాయంగా తెలుగు పదాల సౌందర్యాన్ని పాఠకులకు పరిచయం చేసిన అన్వేషకుడు, భాషాభిమాని.
వీరు రచించిన ప్రళయ కావేరీ కథలు విశేష ప్రాచుర్యం పొందాయి. ప్రస్తుతం పులికాట్ సరస్సుగా పిలువబడుతున్న ప్రళయకావేరీ తీరాన రచయిత గడిపిన బాల్యంలోని కొన్ని సన్నివేశాలను ఈ కథలుగా మలిచి అందించారు.
## తెలుగు భాషా మాండలికాలపై రమేశ్ అభిప్రాయాలు
స. వెం. రమేశ్ తెలుగు భాషాభివృద్ధి గురించి తన అభిప్రాయాలను పంచుకుంటూ, భాషల అభివృద్ధిలో తమిళం ఆరు మెట్లు ఎక్కితే, తెలుగు మూడో మెట్టు దగ్గర ఆగిపోయిందని ఆవేదన వ్యక్తం చేశారు. శ్రీపాద, చలం వంటి వారి తరువాత తెలుగు వాక్యం ఆగిపోయిందని ఆయన అభిప్రాయం. కవులు, మేధావులు భాషా సంస్కృతులను కాపాడుకోవడంలో ఉదాసీనత వహిస్తున్నారని, కవితల్లో కూడా యథేచ్ఛగా ఆంగ్లాన్ని వాడుతున్నారని విమర్శించారు.
రచయిత తాను శ్రమించి పాఠకుడికి అర్థమయ్యేలా రాయాలని, పాఠకుడు శ్రమించాలని కోరకూడదని ఆయన వాదిస్తారు. భాష స్థాయి పెరగాలంటే స్థానికీకరణకు ప్రాముఖ్యత పెరగాలని, తెలుగు నాట అనేక మాండలికాలు ఉన్నప్పటికీ ఒక మాండలికాన్ని మాత్రమే "ప్రామాణికం" చేస్తున్నారని పేర్కొన్నారు. ప్రపంచీకరణను ఎదుర్కోవాలంటే స్థానికీకరణ అవసరమని (ఆయా ప్రాంతాల వంటలను రక్షించుకోవడం వంటిది) ఉదహరించారు. దళితులు మూలవాసులు కాబట్టి వారి మాండలికం, జీవన విధానం, ఆహారపు అలవాట్లు సంరక్షిస్తూ, తెలుగు ప్రజలు దళితీకరణ చెందాలని ఆయన ఆకాంక్షించారు. తమిళనాడులో ద్రవిడ ఉద్యమం దీనికి చాలావరకు సహాయపడిందని తెలిపారు.
## ప్రళయ కావేరీ కథలపై రచయిత ఉద్దేశం
రమేశ్ తన "ప్రళయ కావేరీ కథలు" గురించి మాట్లాడుతూ, అవి తన బాల్యానికి చెందినవని పేర్కొన్నారు. అయితే, ఎదిగిన మనసుతో ఇప్పుడు చూస్తే తమ కుటుంబం పాటించిన వివక్ష తన జ్ఞానానికి అందిందని తెలిపారు. సరిదిద్దలేని, క్షమించలేని అణచివేతకి, వివక్షకి కొన్ని తరాలుగా పెద్దవాళ్ళు పాల్పడ్డారని ఆయన అభిప్రాయపడ్డారు. తమ తాతలు చేసిన తప్పులకు తమను ఎందుకు బాధ్యుల్ని చేస్తారని కొందరు అడిగిన ప్రశ్నకు, తప్పకుండా బాధ్యత వహించాలని, అలా బాధ్యత వహించడానికి సంసిద్ధంగా లేకపోతే మనం మారనట్లేనని ఆయన అన్నారు. తాను ఎంత సంస్కర్తనైనా 'బ్రాహ్మిణిజం' అనే మాటకు ఉడుక్కుంటున్నానంటే తనలో ఆ బీజాలు మిగిలి ఉన్నట్లేనని, ఆధిపత్యానికి పర్యాయపదమే బ్రాహ్మిణిజం అని స్పష్టం చేశారు.
## కథల్లో స్త్రీ పాత్రలకు ప్రాధాన్యత
తన కథల్లో స్త్రీ పాత్రలకే ప్రాధాన్యత ఇవ్వడంపై ప్రశ్నించగా, తనకు 14 మంది అమ్మమ్మలు ఉన్నారని, వారి మధ్య పెరిగానని స. వెం. రమేశ్ వివరించారు. స్త్రీల బలాలు, బలహీనతలను దగ్గరగా చూసినవాడిని కాబట్టే తన కథలన్నీ ఎక్కువగా స్త్రీల చుట్టూ తిరుగుతాయని ఆయన పేర్కొన్నారు.
## రచనలు
* ప్రళయకావేరి కథలు
* ఎల్లలు లేని తెలుగు
* కతల గంప
* మొరసునాడు కతలు (స.వెం.రమేశ్, స. రఘునాథ సంపాదకత్వంలో వెలువడిన కథల సంకలనం)
* సజీవ సంప్రదాయంగా వేమన
* తెలుగు నుడికట్టు
* తొండనాడు కతలు
* 13 భారతీయ భాషల తొలికతలు
* కడప నారాయణదాసు కీర్తనలు
* పల్లె కళల పరస
* తెన్నాటి తెమ్మెర

## మూలాలు

## బయటి లంకెలు
వర్గం:తెలుగు భాషాభిమానులు
వర్గం:తెలుగు కథా రచయితలు
వివక్తత

ఒక జనాభాలో కొన్ని బాహ్య లేక అంతర్గతకారకాల సహయంతో స్వజాతిస్ధ ప్రజననాన్ని నిరోధించి దాన్ని రెండు లేక మూడు సమూహలుగా విడగొట్టు ప్రక్రియను వివక్తత అని నిర్వచించవచ్చును. ఒక జాతి జీవుల మధ్య స్వేచ్ఛాయుత స్వజాతిస్థప్రజననాన్ని నిరోధించి జన్యుప్రవాహన్ని అడ్డుకునే ఏ కారకమైనా వివక్తతను ప్రోత్సహిస్తుంది. ఒక జంతువుల లేక మొక్కల కుటుంబంలోని జీవులు ప్రత్యుత్పత్తి సంబంధిత వివక్తత చెందటానికి ,ప్రదేశము,దూరము శీతోష్ణస్థితితో పాటు,జైవిక కారకాలు కూడ,సమంగా బాధ్యత వహిస్తాయనీ, ఆ జనాభాలోని సభ్యులను వివక్తతకు గురి చేయటంలో ప్రధాన పాత్ర వహిస్తాయని గుర్తించినారు.

## వివక్తతా విధానాలు(Isolating mechanism)
#ప్రాదేశిక వివక్తత లేక సుదూర వివక్తత (Spatial Isolation or Isolation by Distance)
#భౌగోళిక వివక్తత (Geographical Isolation)
#శీతోష్ణస్థితి సంబంధ వివక్తత (Climatic Isolation)
#జీవ సంబంధ వివక్తత (Biotic Isolation)

## ప్రత్యుత్పత్తి  వివక్తత విధానాలు (Reproductive Isolation mechanisms)
ఇవి రెండు రకాలు.
***''సంపర్క పూర్వ లేక సంయుక్తబీజ పూర్వ వివక్తతా విధానాలు (Premating or Prezygotic Isolating mechanisms :**
#ఆవరణ సంబంధ వివక్తత (Ecologic Isolation)
#ప్రవర్తన సంబంధ వివక్తత (Ethologic Isolation)
#ఋతు సంబంధ వివక్తత (Seasonal Isolation)
#యాంత్రిక సంబంధ వివక్తత (Mechanical Isolation)
***సంపర్కానంతర లేక సంయుక్త బీజానంతర వివక్తతా విధానాలు(Post Mating or Post Zygotic Isolating mechanisms :**
#బీజ కణాల మృతి (Gametic Mortality)
#సంయుక్త బీజాల మృతి (Zygotic Mortality)
#సంకరాలు జీవించ లేకపోవటం (Hybrid inviability)
#సంకరాల వంధ్యత్వం (Hybrid Sterility)
#హైబ్రిడ్ బ్రేక్ డ్ న్ (Hybrid breakdown)

## వివక్తత-దాని పుట్టక( Origin of Isolation)
## మూలాలు

వర్గం:జీవ శాస్త్రము
విద్యుత్ చేప

**విద్యుత్ చేప **లేదా **ఎలక్ట్రిక్ ఈల్ ** ఒక రకమైన చేప. తన శరీరం నుండి దాదాపు 650 ఓల్టుల విద్యుత్ శక్తిని విడుదలచేయడం వీటి ప్రత్యేకత.
## విశేశాలు
*ఎలక్ట్రిక్ ఈల్ శరీరం నుంచి సుమారు 650 వోల్టుల విద్యుత్‌ను విడుదల చేస్తుంది. ఈ కరెంట్ ప్రభావంతో గుర్రం లాంటి జంతువులు సైతం కింద పడి గిలగిల కొట్టుకుంటాయి.
*దీని ప్రత్యేకత శత్రు జీవికి కరెంటు షాకివ్వడమే కాదు. వాటి నాడీవ్యవస్థపై ప్రభావం చూపి వాటి కండరాల్ని సైతం నియంత్రిస్తుంది. అంటే ఇదో రిమోట్‌లా పనిచేస్తూ దూరం నుంచే విద్యుత్ సంకేతాలు పంపి శత్రు జీవిని అదుపులోకి తెచ్చుకుంటుంది. వాండర్‌బిల్ట్ విశ్వవిద్యాలయానికి చెందిన కొందరు శాస్త్రజ్ఞులు ఈ కొత్త సంగతి కనిపెట్టారు. ఈల్ చేపల్లో ఎలక్ట్రిక్ షాక్‌ను విడుదల చేసే వ్యవస్థ గురించి పరిశోధన చేసినప్పుడు ఈ విషయం బయట పడింది. ఆధునిక కెమెరాల్ని, విద్యుత్ ఉనికిని పసిగట్టే సున్నితమైన పరికరాలను వాడి ఈ కొత్త విషయాలు కనుగొన్నారు.
*సుమారు ఎనిమిదడుగుల పొడవు ఎదిగే ఈల్ చేపల్లో మూడు రకాల వోల్టేజ్ ఆర్గాన్స్ ఉంటాయి. మొదటి రెండు అవయవాలు తక్కువ వోల్టేజీని ప్రసరిస్తూ పరిసరాల్ని తెలుసుకోవడానికి ఉపయోగపడతాయి. మూడోది మాత్రం ఎక్కువ వోల్టేజీని విడుదల చేయగలిగే శక్తి కలిగి ఉంటుంది. ఏ శత్రుజీవి అయినా దాడికి వచ్చినప్పుడు ఇవి దీన్ని ఉపయోగిస్తాయి. అంటే మొదటి రెండు అవయవాలతో చుట్టుపక్కల దాగున్న శత్రు జీవుల్ని పసిగట్టేసి మూడో దాంతో వేటాడేస్తాయి.
*పెద్ద ఎలక్ట్రిక్ ఈల్స్ 12 బల్బులు వెలగడానికి సరిపోయేంత విద్యుత్‌ను విడుదల చేస్తాయి.
*ఈ చేపల్లో దాదాపు ఆరు వేలకు పైగా ఎలక్ట్రిక్ కణాలుంటాయి. ఈ కణాలే విద్యుత్తును ఉత్పత్తి చేస్తాయి. ఒక్కో కణం 0.15 వోల్టేజి విద్యుత్‌ను ఉత్పత్తి చేయగలదు.
*కొన్ని ఎలక్ట్రిక్ ఈల్స్ 50 కార్లను స్టార్ట్ చేసే విద్యుత్‌ను పుట్టించగలవు.
*ఎక్కువగా మట్టి నీళ్లలో ఉండే ఇవి పది నిమిషాలకోసారి బయటకొస్తాయి.

## ఇవి కూడా చూడండి

* పాముచేప (ఈల్)

## మూలాలు


## బయటి లంకెలు

* 1954 educational film about the electric eel from the Moody Institute of Science
* 
* Interview with ''Fear Factor'' contestant

వర్గం:చేపలు
వర్గం:జలచరాలు
వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
వర్గం:విచిత్ర జీవులు
ఇందిరాగాంధీ అంతర్జాతీయ పశు పరిశోధన కేంద్రం

thumb|330x330px|ఏపికార్ల్ పరిశోధనా కేంద్రంలో పశువుల పెంపకం, వ్యాధి నిర్ధారణ కిట్లు, వ్యాక్సిన్ల తయారీతోపాటు నాణ్యమైన పాల ఉత్పత్తిపై ప్రయోగాలు జరుగుతాయి.
**ఇందిరాగాంధీ అంతర్జాతీయ పశు పరిశోధన కేంద్రం** (ఐజికార్ల్‌) ను 200 వై.ఎస్‌. రాజశేఖరరెడ్డి పులివెందులలో అంతర్జాతీయ పశు పరిశోధనా కేంద్రం (ఐజికార్ల్‌)ను పులివెందుల పెద్దరంగాపురం సమీపంలో ఏర్పాటు చేశారు. 650 ఎకరాలు కేటాయించారు . 2009 జనవరి 25న  ప్రారంభించారు. ఇందులొ పరిశోధనా క్షేత్ర భవనం, ఉద్యోగుల నివాసం, అతిథి గృహాలు, క్యాంటీన్‌, ల్యాబొరేటరీలు, శాస్త్రజ్ఞుల హాస్టళ్లు, సబ్‌స్టేషన్‌, రోడ్లు, వాణిజ్య సముదాయం, మిగతా అత్యాధునిక భవనాలతో పాటు తదితర అత్యున్నతస్థాయి ప్రమాణాలతో నిర్మీంచారు .  ఈ సంస్థ ద్వారా అభివృద్ధి ఫలాలను దేశ రైతాంగానికేకాక ప్రత్యేకించి ఆసియా, ఆప్రికా, లాటిన్‌ అమెరికా దేశాల రైతాంగానికి కూడా లబ్ధిచెకూరుతుంది .  77 ఎకరాల్లో ఈ పరిశోధనా కేంద్రాన్ని నిర్మాణం పూర్తిచేశారు. పశువులకు వచ్చే గాలికుంటు వ్యాధి, ఆంత్రాక్స్ తదితర రోగాలు, అణురూప, కణజన్యు శాస్త్రం, పునరుత్పత్తి, శీతలీకరణ జీవశాస్త్రం, నానో బయాలజీ, పశుపోషణ,  ఇమ్యూనాలజీ, నాణ్యత నియంత్రణలపై పరిశోధనలు చేసేందుకు ఈ కేంద్రం నిర్మించారు. తద్వారా పశువులకు సంబంధించిన వ్యాక్సిన్లు, మందులు కనుగొనాలనేది ఉద్దేశం.  అత్యున్నతస్థాయి ప్రమాణాలతో  386 కోట్లతో రూపొందించిన కూడా వాడకం లేనందున భవనాలు నిరుపయోగంగా ఉన్నాయి.

## మూలాలు

## బయటి లంకెలు

వర్గం:పశుపోషణ
వర్గం:పశు వైద్యం
వర్గం:పరిశోధనా సంస్థలు
గుమ్మడి నర్సయ్య

**గుమ్మడి నర్సయ్య** ఒక భారతీయ రాజకీయ నాయకుడు, కమ్యూనిస్ట్ పార్టీ ఆఫ్ ఇండియా (మార్క్సిస్ట్-లెనినిస్ట్) న్యూ డెమోక్రసీ లేదా CPI (ML) లో ప్రముఖ సభ్యుడు. ఆయన 1983–1994,  1999–2009 మధ్య ఇల్లందు నుండి తెలంగాణ శాసనసభ సభ్యుడిగా ఉన్నారు, స్వతంత్ర అభ్యర్థిగా ఎన్నికయ్యారు.  ఆయన నియోజకవర్గంలోని సభ్యులలో ప్రజా మనిషిగా పేరు సంపాదించారు.  2009 అసెంబ్లీ ఎన్నికల్లో నర్సయ్యను తెలుగుదేశం పార్టీ అభ్యర్థి వూకే అబ్బయ్య ఓడించారు. 

2000 సంవత్సరంలో నర్సయ్య విద్యుత్ ఛార్జీల పెరుగుదలకు వ్యతిరేకంగా జరిగిన ఉద్యమానికి మరియు ఇటీవల అటవీ హక్కుల కోసం జరిగిన పోరాటాలకి నాయకత్వం వహించాడు..  పరమేశ్వర్ హివ్రాలే గుమ్మడి నర్సయ్య జీవనశైలి ఆధారంగా ఒక బయోపిక్‌కు దర్శకత్వం వహించారు. 

సిపిఐ (ఎంఎల్ - న్యూ డెమోక్రసీ) పార్టీకి ప్రాతినిధ్యం వహించిన ఏకైక శాసనసభ సభ్యుడు గుమ్మడి నర్సయ్య. పార్లమెంటరీ తరహా ప్రజాస్వామ్యాన్ని తీవ్రంగా వ్యతిరేకిస్తుండే కమ్యూనిస్టు పార్టీ ఆఫ్ ఇండియా (మార్క్సిస్ట్-లెనినిస్ట్) న్యూ డెమోక్రసీ పార్టీ తన వైఖరిని మార్చుకుని మొదటిసారిగా 1983లో ఇల్లెందు శాసనసభ నియోజకవర్గం నుంచి పోటీ చేసింది. పార్టీ నిర్ణయాన్ని గౌరవిస్తూ గుమ్మడి నర్సయ్య ఆ నియోజకవర్గం నుంచి పోటీ చేసి ఐదు సార్లు గెలుపొందారు. టేకులగూడెం గ్రామ ప్రజలు తమ గ్రామాన్ని వైరా నియోజకవర్గంలోకి మార్చడం పట్ల నిరసన ప్రకటించి ఎన్నికలను బహిష్కరించారు.
పదవిలో ఉన్నంతకాలం బస్సు, ట్రైన్ లో హైదరాబాద్ వచ్చి విద్యానగర్ లోని పార్టీ ఆఫీసులో పడుకుని ఆటోలో అసెంబ్లీకి వచ్చేవారు.. కానీ ఈయనెప్పుడూ పబ్లిసీటీ చేసుకోలేదు. గెలిచిన అయిదు సార్లు ఎమ్మెల్యేగా పొందిన జీతం మొత్తం పార్టీకే ఇచ్చేవారు. కొద్ది పాటి పొలం తప్ప నర్సయ్యకు సొంత ఆస్తులు లేవు.

## జీవిత విశేషాలు
గుమ్మడి నర్సయ్య 1978లో రైతులు ఎదుర్కొంటున్న సమస్యలు మరియు గిరిజన ప్రజలపై దారుణంగా ప్రవర్తిస్తున్న భూస్వామ్యుల గురించి తెలుసుకున్న తర్వాత తన రాజకీయ జీవితాన్ని ప్రారంభించారు. తన రాజకీయ జీవితం ప్రారంభంలో ఆయన టేకులపల్లి గ్రామ సర్పంచ్ (గ్రామపెద్ద)గా పనిచేశారు.

నర్సయ్య 1983 రాష్ట్ర ఎన్నికల్లో పోటీ చేసి ఇల్లందు నియోజకవర్గంలో గెలిచి ఎమ్మెల్యే అయ్యారు. 1985,  1989లో వరుసగా రాష్ట్ర ఎన్నికలలో గెలిచి తన రాజకీయ జీవితాన్ని కొనసాగించారు. ఇల్లందు నియోజకవర్గం ఎమ్మెల్యేగా ఆయన మొత్తం 5 పర్యాయాలు పనిచేశారు. నర్సయ్య నమోదుకాని రాజకీయ పార్టీ CPI (ML) కు చెందినవారు,  ఆయన స్వతంత్ర అభ్యర్థిగా ఎన్నికల్లో పోటీ చేశారు.  స్వతంత్ర అభ్యర్థిగా ఆయన ఎన్నికల చిహ్నం ప్రతి పదవీకాలంతో మారుతుంది, కానీ ఏది ఉన్నప్పటికీ,  నర్సయ్య తన ప్రచారం కోసం చాలా తక్కువ ఖర్చు పెట్టినప్పటికీ, నియోజకవర్గ ప్రజలు ఆయనను "ప్రజల మనిషి" (ప్రజల మనిషి) అని నమ్మినందున ఆయన ఎన్నికలలో గెలిచారు. 

ఆయనకు 2026 ఫిబ్రవరి 14న చెన్నైలోని భారతీయ విద్యాభవన్‌లో జరిగిన కార్యక్రమంలో గ్లోబల్‌ హ్యూమన్‌ పీస్‌ యూనివర్సిటీ గౌరవ డాక్టరేట్‌ పురస్కారం అందజేసింది.

## ప్రచురణలు

* "An Open Letter to Chief Minister over the Atrocities on the Tribals Committed by the State's Police"), published in February 1986.

## మూలాలు

వర్గం:భద్రాద్రి కొత్తగూడెం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:జన్మస్థలం తెలియని వ్యక్తులు
అంతటి నరసింహం

**అంతటి నరసింహం** సంఘ సంస్కరణాభిలాష కలిగిన రచయిత.

## జీవిత విశేషాలు
ఇతడు 1925లో కడప జిల్లా, చిట్వేలు మండలం, వెంకట్రాజులపల్లెలో సుబ్బమ్మ, చెంచలయ్య దంపతులకు జన్మించాడు. ఇతడు 1939-40లలో మిడిల్ స్కూలు ముగించుకుని 1943లో యస్.యస్.ఎల్.సి. ఉత్తీర్ణుడయ్యాడు. అనంతపురం దత్తమండల కళాశాలలో ఇంటర్మీడియట్ ముగించి, 1949లో వాల్తేరు ఆంధ్ర విశ్వవిద్యాలయంలో బి.ఏ. ఆనర్సు పాస్ అయ్యాడు. 1974లో శ్రీ వేంకటేశ్వర విశ్వవిద్యాలయం నుండి "ప్రబంధాలలో ప్రకృతి వర్ణన" అనే అంశంపై పరిశోధన చేసి డాక్టరేట్ పొందాడు. 1946 నుండి 1976ల మధ్య అనేక ప్రభుత్వ కళాశాలలో ఆంధ్రోపన్యాసకుడిగా పనిచేశాడు. వాటిలో తను చదివిన దత్తమండల కళాశాల కూడా ఉంది. 1976 నుండి కొంతకాలం ఆంధ్రప్రదేశ్ ప్రభుత్వ సాంస్కృతిక వ్యవహారాల శాఖ ప్రత్యేకాధికారిగా పనిచేశాడు. 2010లో మరణించారు.

## రచనలు
ఇతడు గేయకావ్యాలు, సాంఘిక నవలలు, చారిత్రక నవలలు, పిల్లల నవలలు, నాటకాలు ఎన్నో వ్రాశాడు. వాటిలో అముద్రిత రచనలు ఎక్కువగా ఉన్నాయి.
### కావ్యాలు
# కంకాళ రాత్రి (పద్యకావ్యం)
# ఇప్పుడే (వచన కవితా సంపుటం)
### సాంఘిక నవలలు
# ఆదర్శం
# భావం
# లేడీ లెక్చరర్ స్వగతం
# ప్రేమభిక్ష
# శోభాదేవి
# శంపాలత
# చీకట్లో కాంతిరేఖలు
# రాజహంస
# జన్మధాత్రి 
# మండేచంద్రుడు

### నాటికలు, నాటకాలు
# సహజీవనం
# సామరస్యం
# మానవత్వం
# పరిష్కారం

### చారిత్రాత్మిక నవలలు
# రామరాయలు
# భువనవిజయం
### బాలల నవలలు
# కోటవీరన్న సాహసం
# ఉదయగిరి పోలన్న ధైర్యం
# మంత్రాల రామన్న మొండితనం
# కవిగారి బాల్యం మొదలైనవి.

## ఆదర్శ రచయిత
ఇతడు కేవలము తను నమ్మిన ఆదర్శాలను రచనలకే పరిమితం చేయక వాటిని స్వయంగా చిత్తశుద్ధితో ఆచరించాడు. కులవ్యవస్థను రూపుమాపుతూ, స్త్రీ విద్యను ప్రోత్సహిస్తూ, వరకట్నం నిషేధిస్తూ ఇతడు కులాంతర వివాహంగా ఒక చదువుకున్న అమ్మాయిని కట్నం లేకుండా వివాహమాడాడు. జీవితాంతం కాఫీ, టీ, సిగరెట్ ముట్టక ఆదర్శవంతంగా జీవించాడు. " నా నవలలు చదివి పాఠకులు మెచ్చుకుంటే నాకంత ఉత్సాహం ఉండదు. దానిలో చెప్పినట్లు ఆచరిస్తే నాకానందం కలుగుతుంది. దీనివల్ల వారికి, దేశానికి, అసలు మానవజాతికి అభ్యుదయం కలుగుతుంది" అని తన మనసులోని మాటను ఒక సందర్భంలో వెల్లడించాడు.

## మూలాలు

వర్గం:తెలుగు రచయితలు
వర్గం:1925 జననాలు
వర్గం:సంఘసంస్కర్తలు
వర్గం:ఆదర్శ ఉపాధ్యాయులు
వర్గం:రాయలసీమ రచయితలు
తెలుగు ప్రేమ ప్రచారక్

**తెలుగు ప్రేమ ప్రచారక్** భీమవరం నుండి వెలువడిన తెలుగు పత్రిక. ఆంధ్ర సత్సంగ సంఘం తరఫున ఈ పత్రిక నెలకొకతూరి ప్రకటితమయ్యింది. మొదటి సంచిక 1932 ఆగస్టు నెలలో ప్రచురణ పొందింది. వి.రామబ్రహ్మము ఈ పత్రికకు సంపాదకుడు. 1934లో వారపత్రికగా రూపాంతరం చెందింది. 
## విశేషాలు
ఆంధ్ర సత్సంగ్ అసోసియేషన్ తరఫున భీమవరం నుండి ఈ పారమార్థిక పత్రిక వెలువడింది. వి.రామబ్రహ్మం ఈ పత్రికకు సంపాదకులు. డి.బుచ్చినారాయణమూర్తి ఈ పత్రిక ముద్రాపకుడు. కళానిధి ముద్రణాలయంలో ముద్రించబడింది.  దయాల్బాగ్‌లోని రాధాసామి సత్సంగ సభ ప్రచారానికి సంబంధించిన విషయాలు ఈ పత్రికలో ఉన్నాయి. ఈ పత్రికలో వార్తలు - విశేషములు, యదార్థ ప్రకాష్, ప్రేమవిలాస్, ప్రేమపత్ర, అమృతలేఖ మొదలైన అనువాద రచనలు, సాహెబ్జీ మహరాజ్ వారి అమృత వచనములు మొదలైన శీర్షికలతో పాటు స్థానిక కోర్టు ప్రకటనలు ఉన్నాయి. ఈ పత్రిక ధర విడి సంచిక 1 అణా 6 పైసలు, వార్షిక చందా 3 రూపాయల 12 అణాలుగా పేర్కొన్నారు. ఈ పత్రిక 4 సంవత్సరాలకు పైగా నడిచింది.

## రచనలు
ఈ పత్రికలో ప్రచురితమైన కొన్ని వ్యాసాలు:
* సత్యమగు సత్సంగము వలన కలుగు లాభమేమి?
* భక్తిమార్గము : తపస్సు
* భక్తి స్వభావము
* వాస్తవమగు మతమొక్కటియే
* మానవసేవ జేయుటకు ముందంజ వేయుడు
## అభిప్రాయం
"చిత్తమునకు సంస్కారమును, హృదయమునకు ఉత్తేజమును కలిగించు వ్యాసములతో ఒప్పారుతూ ఈ పత్రిక ఆంధ్ర మహాజనుల ఆదరణకు పాత్రమైన"దని ఆండ్ర శేషగిరిరావు సంపాదకత్వంలోని ఆంధ్రభూమి మాసపత్రిక ప్రశంసించింది. 
## మూలాలు

వర్గం:తెలుగు వారపత్రికలు
వర్గం:తెలుగు ఆధ్యాత్మిక పత్రికలు
వర్గం:1932 స్థాపితాలు
వర్గం:భీమవరం
వర్గం:తెలుగు మాసపత్రికలు
వర్గం:మూతబడిన తెలుగు పత్రికలు
భారతీయ రైల్వేలు కేంద్రీకృత శిక్షణా సంస్థలు

భారతీయ రైల్వేలు సుమారు 1.6 మిలియన్ల ఉద్యోగులతో ప్రపంచంలో అతిపెద్ద పౌర సంస్థగా ఉంది. 1200 అధికారులు, లైన్, నిర్వహణ సిబ్బందితో సంస్థ ఏర్పాటు ఉంది. అన్ని కేడర్లుకు శిక్షణ, భాగస్వామ్యం ఆరు * 'కేంద్రీకృత శిక్షణా సంస్థలు' * మధ్య ద్వారా అప్పగిస్తారు.

ఆ శిక్షణా సంస్థలు ఇవి:

* ఇండియన్ రైల్వే శిక్షణా సంస్థ రవాణా మేనేజ్మెంట్, లక్నో : ట్రాఫిక్ శాఖ అధికారులు కోసం.
* భారతీయ రైల్వే శిక్షణా సంస్థ సివిల్ ఇంజనీరింగ్, పూణే : సివిల్ ఇంజనీర్ల కోసం.
* ఇండియన్ రైల్వే శిక్షణా సంస్థ సిగ్నల్, టెలికమ్యూనికేషన్స్ ఇంజినీరింగ్, సికింద్రాబాద్ : సిగ్నల్, టెలికమ్యూనికేషన్స్ శాఖ ఇంజనీర్లు కోసం,
* ఇండియన్ రైల్వే శిక్షణా సంస్థ యాంత్రిక, ఎలక్ట్రికల్ ఇంజనీరింగ్, జమల్‌పూర్ జింఖానా, జమల్‌పూర్ యాంత్రిక ఇంజనీర్లు కోసం,
* భారతీయ రైల్వే శిక్షణా సంస్థ ఎలక్ట్రికల్ ఇంజనీరింగ్, నాసిక్, : ఎలక్ట్రికల్ ఇంజనీర్స్ కోసం,
* ఆర్‌పిఎఫ్ అకాడమీ, లక్నో : రైల్వే ప్రొటెక్షన్ ఫోర్స్ అధికారులు కోసం ,
* రైల్వే స్టాఫ్ కాలేజ్, వడోదర : ఎపెక్స్ శిక్షణ సంస్థగా అన్ని శాఖల అధికారులకు విధులు, ముఖ్యంగా జనరల్, మెడికల్ , సాధారణ, అకౌంట్స్, పర్సనల్ విభాగాలు వారి కోసం.
* రైల్వే అకౌంట్స్ యొక్క **కేంద్రీకృత ట్రెయినింగ్ అకాడమీ** సికింద్రాబాద్ : విధులుముఖ్యంగా అకౌంట్స్ డిపార్ట్‌మెంట్ కోసం ఫైనాన్షియల్, మేనేజిరియల్ ట్రైనింగ్ అండ్ రీసెర్చ్ అకాడమీ .

## ఇవి కూడా చూడండి
* భారతీయ రైల్వేలు సంస్థాగత నిర్మాణం

## బయటి లింకులు
* Railway Staff College
* Indian Railway Institute of Civil Engineering
* Indian Railway Institute of Electrical Engineering
* Indian Railway Institute of Mechanical and Electrical Engineering
* Indian Railway Institute of Signal and Telecommunications Engineering
* Indian Railways Institute of Transport Management
* C-TARA (Centralized Training Academy of Railways Accounts)

వర్గం:భారతీయ రైల్వేలు ఏజెన్సీలు
భారతీయ రైల్వే డివిజన్లు

భారతీయ రైల్వేలు **జోన్లు** (మండలాలు) గా, ప్రతి ఒక జోనును మరింత ఉప-విభజనగా **డివిజన్లు** (విభాగాలు) గాను విభజించారు. ప్రతి ఒక డివిజనుకు ఒక డివిజనల్ ప్రధాన కార్యాలయం ఉంది. ఈ క్రింద సూచించినవి అన్ని జోన్లు యందలి మొత్తం అరవై తొమ్మిది డివిజన్లు (విభాగాలు) ఉన్నాయి.

ప్రతి డివిజను ఒక డివిజనల్ రైల్వే మేనేజర్ (డిఆర్‌ఎమ్) నేతృత్వంలోనే పనిచేస్తూ ఉంటుంది. ఏ డివిజనుకు ఎవరు డివిజనల్ రైల్వే మేనేజర్‌గా వ్యవహరిస్తారో, వారు ఆ డివిజను కార్యకలాపాలన్నీంటినీ దాని జోన్ జనరల్ మేనేజర్ (జిఎం) కు తెలియజేస్తారు.

ఒక డివిజనల్ రైల్వే మేనేజర్ (డిఆర్‌ఎమ్), 3 సంవత్సరాల పదవీకాలం కోసం, భారతీయ రైల్వేలు (ఇండియన్ రైల్వేస్) లోని ఏ సేవల నుండి అయినా అనగా, ఇండియన్ అడ్మినిస్ట్రేటివ్ సర్వీస్ (ఐఏఎస్), ఇండియన్ రెవెన్యూ సర్వీస్ (ఐఆర్‌ఎస్) నియమింపబడతారు. కానీ పదవీకాలం అనేది, అది రైల్వే బోర్డు సిఫార్సు మేరకు 3 సంవత్సరాల కాలం మించిపోయింది చేయవచ్చును.

అన్ని విభాగాలకు అనగా; ఇంజనీరింగ్, మెకానికల్, ఎలక్ట్రికల్, సిగ్నల్, టెలికమ్యూనికేషన్స్, ఎకౌంట్స్ (ఖాతాలు), పర్సనల్ (సిబ్బంది), ఆపరేటింగ్, కర్షియల్ (వాణిజ్యం), భద్రత, వైద్యం, భద్రతా శాఖలు సంబంధించిన డివిజనల్ ఉన్నతాధికారులు (హెడ్స్) అధికారులు అందరూ ఎవరికి వారుగా వారి బ్రాంచి (విభాగము) నకు చెందిన నివేదికలు డివిజనల్ రైల్వే మేనేజర్‌కు అందిస్తారు. డివిజనల్ రైల్వే మేనేజర్‌కు ఒకరు లేదా ఇద్దరు అదనపు డివిజనల్ రైల్వే మేనేజర్స్ (ఎడిఆర్‌ఎమ్) (ఆయా డివిజన్ల స్థాయిని బట్టి) అన్నివిషయాలలో సహకరిస్తారు.

## భారతీయ రైల్వేలు డివిజన్లు జాబితా
ఈ క్రింద భారతీయ రైల్వేలు డివిజన్లు మొత్తం 69 డివిజన్లు (విభాగాలు) ఇవ్వబడ్డాయి:

**కొంకణ్ రైల్వే కార్పొరేషన్ లిమిటెడ్ ** (కెఆర్‌సిఎల్) రైల్వే మంత్రిత్వశాఖ పరిధిలోని ఒక ప్రభుత్వ రంగ సంస్థ (పిఎస్‌యు) 

## నిర్వహణ
ఒక సాధారణ డివిజనుకు సగటున 1000 కి.మీ. దూరంతో పాటుగా 15000 మంది సిబ్బంది బలం ఉంటుంది. భారత రైల్వేలోని అన్ని రైల్వేశాఖలు, వాటి సేవలు ప్రతి ఒక డివిజనులో ప్రాతినిధ్యం వహిస్తాయి.

### కంట్రోల్ రూమ్
ప్రతి డివిజంకు రైలు యొక్క కార్యకలాపాలకు ఒక కంట్రోల్ రూమ్ ఉంటుంది. ఈ కంట్రోల్ రూమ్ ద్వారా, డివిజను లోని అన్ని రైళ్లు నియంత్రించబడతాయి, పర్యవేక్షించబడతాయి.

### ప్రమాదం ఉపశమనం రైళ్లు
విపత్తు నిర్వహణలో సహాయం కోసం ప్రతి డివిజనులో యాక్సిడెంట్ రిలీఫ్ ట్రయిన్స్ (ఎఆర్‌టి లు), యాక్సిడెంట్ రిలీఫ్ మెడికల్ వాన్స్ (ఎఆర్‌ఎంవి లు), బ్రేక్‌డౌన్ క్రేన్స్ ఉంటాయి.  ఇవి; డివిజను యొక్క విపత్తు నిర్వహణ యొక్క అధిపతి కూడా అయిన సీనియర్ డిఎంఈ పర్యవేక్షణలో ఉంటాయి.

### లోకోమోటివ్ షెడ్లు
డీజిల్ లోకోమోటివ్ షెడ్స్, ఎలెక్ట్రిక్ లోకోమోటివ్ షెడ్లు డివిజనులో వరుసగా డీజిల్, ఎలెక్ట్రిక్ లోకోమోటివ్లను నిర్వహిస్తాయి.  వీటి నిర్వాహక నియంత్రణ *డివిజనల్ రైల్వే మేనేజర్ * అధీనంలో ఉంటుంది.

### కోచింగ్ డిపో, సిక్ లైన్స్ (మార్గములు)
ప్రతి డివిజనులో దాని ప్రయాణీకుల బోగీల (కార్ల) ను నిర్వహించడానికి, రవాణాకు పనికిరాని (సిక్ లైన్స్) రైలు మార్గములను సరుకు పరీక్షా పరీక్షలలో పనికిరాని రవాణా బోగీల (కార్ల) ను నిర్వహించడానికి కొన్ని కోచింగ్ డిపోలను కలిగి ఉంటుంది.

## ఇవి కూడా చూడండి
* భారతీయ రైల్వేలు సంస్థాగత నిర్మాణం
* భారతీయ రైల్వే స్టేషన్ల జాబితా
* భారతీయ రైల్వేలు

## మూలాలు

## బయటి లింకులు
* భారత రైల్వేలు మండలాలు & భారత రైల్వేలు డివిజన్లు

వర్గం:భారతీయ రైల్వేలు డివిజన్లు
వర్గం:భారతీయ రైల్వే మండలాలు